Escrita per Marga Morro - d’octubre 28, 2016\nCom ja sabeu el tema triat per a la setmana cultural d'aquest curs 16-17 són els experiments i inventors. Cada classe ha de triar un inventor que el representi, per això avui hem conegut alguns invents i els seus inventors.\nRecordau què va inventar cadascú dels següents inventors?\nJa teniu feina per aquest llarg cap de setmana: posar als comentaris les vostres respostes.\nAvui, hem dit quin d'aquests invents ens agrada més i ens hem agrupat. Dimecres, com ja sabeu, hem de fer l'exposició i debat sobre l'invent triat per tal de convèncer als nostres companys i així poder fer una tria consensuada. Anau pensant els vostres arguments. Aquesta és la segona feina del cap de setmana.\nBon pont a tothom!\nSortida merceria Àngela i Museu March\nEscrita per Marga Morro - d’octubre 27, 2016\nAvui hem aprofitat molt el dia, però millor no contaré res i mirau les fotos, que n'hi ha moltes.\nJa sabieu que aniríem a una botiga i a un museu, però el que no sabieu era que ens trobaríem també a na Carolina, la mamà de n'Ezequiel a la Plaça Major. Si es que jo no sabia que era tota una artesana. Ens ha mostrat el seu stand i ja he quedat amb ella que algun dia ens farà un taller d'artesania a la classe. Una sortida ben completa.\nAquí teniu les fotos, cliacu l'enllaç\nDemà anirem al Museu Fundació Juan March\nEscrita per Marga Morro - d’octubre 26, 2016\nAquests dies ens hem centrat en la primera sortida que farem aquest curs: EL MUSEU JUAN MARCH. Recordau que és DEMÀ DIJOUS, així que hem d'arribar ben puntuals a escola.\nAl museu estudiarem el PAISATGE a les obres d'art. A part del museu visitarem la MERCERIA ÀNGELA, així aprendrem què hi venen i també algunes coses de la seva història.\nAvui hem acabat el dossier de treball de la sotida i el duis tots a la carpeta per mostrar-lo i explicar-lo a casa. El dossier va amb un plànol de la nostra ciutat, Palma. Al plànol hem situat inicialment dues coses: la nostra escola ( com que coneixem el nom del carrer, tot d'una l'hem trobat, sobretot en Marc) i el Museu, que hem hagut de cercar l'adreça a internet. C/ Sant Miquel, 11. I hem pintat el possible recorregut que farà l'autocar. Més tard ha passat una cosa molt curiosa i es que n'Olivia es pensava que la merceria estava dins el museu i quan li he dit que no, que estava a una altra banda però molt a prop, ha propo…\nEscrita per Marga Morro - d’octubre 21, 2016\nAvui han passat moltes coses:\nDesprés de conèixer en BOB (teniu més avall la notícia que parla d'això), hem treballat la mesura. Com que és temps de bunyols, ahir vàrem escriure la recepta i dilluns l'hem de fer a classe, ens convenia aprendre a pesar coses a la balança, així que hem repassat el kilo, mig kilo i el quart i hem après a pesar menjar.\nMés tard, hem anat al porxo a veure com feien els bunyols i hem duit la nostra palangana als petits de 3anysB per menjar-los junts. Ens ha encantat tornar a veure els nostres fillols, tot i que hem estat una estoneta molt curta (però és que avui hem anat a tope).\nDesprés del pati hem fet un poc de relaxació amb plomes, com feim molts de dies, i com que estàvem molt alterats hem pintat dibuixos de'n Harry Potter (idea de'n Dario) i hem mirat un troç de la peli.\nMentrestant, anàvem camviant el nostre llibre de la biblioteca. Recordau que després de llegir-lo heu d'omplir la fitxa, tan si vos ha agradat com si no.\nAl final de …\nEN BOB, EL MOIX DE'N DANI CABA\nEn Dani Caba ens ha duit el seu moixet, en BOB. Només ha estat amb noltros 5 minuts però ja ens ha servit per encetar una conversa. Era tan petitet, suau i tendre (podriem fer-ne una descripció com les que hem fet aquestes dies amb els nostres fillols i filloles de 3 anys; algú s'atreveix a escriure uns quants adjectius per en BOB als comentaris d'aquesta entrada?). Com deia era tan petit, suau i tendre que li he demanat quin temps tenia i en Dani m'ha respost que 7 setmanes. I quants mesos són 7 setmanes? Alguns no ho sabien així que hem tret un calendari i hem contat les setmanes. Hem vist que un més té 4 setmanes i que 7 menys 4 son 3, així que en BOB té 1 mes i 3 setmanes. Després hem investigat quin dia va nèixer el moixet, perquè si avui és dia 21 d'octubre i si té 4 mesos i 3 setmanes, mirant enrera al calendari, hem descobert que degué nèixer dia 31 d'agost, més o menys. Dani, ens podries dir quin dia va nèixer en Bob exactament? (Perquè a classe no n'e…\nDilluns farem bunyols a classe\nEscrita per Marga Morro - d’octubre 20, 2016\nHola famílies, per la bunyolada de dilluns cada nin necessita:\nUna forqueta (de metal, no de plàstic)Un pedaçUn plat de plàstic fort (no d'usar i tirar)\nAniversaris darrer dilluns del mes.\nEscrita per Marga Morro - d’octubre 19, 2016\nEl dia de celebració dels aniversaris del mes d'octubre està a punt d'arribar. Recordau que vàrem quedar que seria el darrer dilluns de cada mes. Aquest més d'octubre li toca a DANI CABA i ELOY. La setmana que ve ens posarem d'acord pel que du cadascun de voltros dos.Hi ha alguns nins i nines que encara no han duit el seu tassó de plàstic. Recordau dur-lo abans de dilluns, que si no no podreu beure suc.\nA la fi hem conegut als nostres fillols!\nEscrita per Marga Morro - d’octubre 18, 2016\nAvui hem visitat l'aula de 3 anys B per conèixer als nostres fillols. Ha estat molt divertit. Primer hem intentat endevinar qui ens havia tocat, amb les fotografies que havíem vist alguns no s'han reconegut! Després hem estat amb ells, hem passat una estoneta ben divertida: hem jugat amb pasta, hem fet construccions, n'hi ha que fins i tot s'han desfressat. Ens ha agradat tant que ens ha costat partir! Aquestes fotos són una mostra de lo bé que ens ho hem passat.\nEscrita per Marga Morro - d’octubre 14, 2016\nAvui hem fet vàries coses.\nPrimer, hem mirat les fotos dels nostres fillols de 3 anys B (dilluns els triarem i dimarts els anirem a veure a la seva classe).\nHem fet un poc de mates, hem fet el nostre carnet de biblioteca i després hem continuat amb la flor.\nMentre treballavem amb la flor, na Paula ens ha anat cridant per treure el nostre primer llibre de la biblioteca màgica de Hogwarts. Ara l'hem de llegir a casa. Divendres que ve, tornarem a obrir el servei de prèstec de la biblioteca perque aquells que han llegit el seu llibre puguin tornar-lo i puguin agafar-ne un altre.\nEl carnet de la biblio sempre l'heu de tenir amb voltros a la carpeta, vos heu de fer responsables perquè sense ell no podreu treure llibres. I el llibre que teniu a casa, l'heu de cuidar bé.\nAmb tant de trui que hem tengut, no hi ha hagut temps de fer l'autoavaluació, però l'heu de fer a casa. Recordau retallar-la, enganxar-la a l'agenda i omplir-la. Dilluns, les mirarem.\nEscrita per Marga Morro - d’octubre 13, 2016\nQuè nom el director de les pel·lícules de Harry Potter?\nEscrita per Marga Morro - d’octubre 11, 2016\nAvui ens hem fet aquesta pregunta a classe.\nLa sabríeu contestar des de casa? Només ho heu d'escriure als comentaris, just aquí baix. Recordau que heu de posar l'opció anònim i signar amb el vostre nom al final del comentari.\nVos pos la imatge com a exemple:\nEscrita per Marga Morro - d’octubre 10, 2016\nAvui hem après alguna cosa sobre el pluviòmetre. Entre tots ja sabem que:\nÉs un recipient per recollir aigua els dies que plou.Està compost per un pot, un embut i una regla que mesura l'aigua en milímetres.Que el treim dafora quan es posa a ploure i el recollim quan deixa de ploure.Mesura l'aigua caiguda a un lloc determinat, per exemple Palma o el Rafal.Ha de tenir una bona base o un pal per clavar-lo a la terra perquè estigui estable sobretot davant una tempesta.La regla del pot que mesura l'aigua té retxes grosses que van de 5 en 5 i retxes petites d'1 en 1.Na Sandra ha dit que podríem el·laborar un pluviometre casolà. Jo els he dit que com ho havien entès tan bé, ho podríem anar a explicar a una altre classe i en Dani Caba ha pensat que seria una bona idea explicar-ho a la classe de na Rebeca, la seva mestra d'infantil.\nAquest és un vídeo explicatiu: Vídeo pluviòmetre\nSeparar, reutilitzar, reciclar\nNa Paula, la nostra practicant, ens ha preparat un vídeo sobre la importància de reutilitzar i reciclar. També hem fet un joc per aprendre a tirar cada residu al seu contenidor. Després hem parlat una bona estona del què significa SEPARAR, REUTILITZAR I RECICLAR. Ho sabríeu explicar als vostres pares? Esperam que a casa ho faceu igual de bé que a l'escola.\nEscrita per Marga Morro - d’octubre 05, 2016\nAvui no ha estat un bon dia perquè he arribat a escola MOLT TRISTA!! I me'n vaig també trista.\nEstic trista perquè sovint veig que no m'escoltau ni escoltau als companys que teniu a prop. Sovint xerrau tots a l'hora. Estic trista perquè al pati moltes vegades hi ha problemes: algú no deixa jugar a un altre, si algú cau i es fa mal els altres no van a veure com està...i això em posa molt trista.\nQuantes vegades he dit "TRISTA"? A veure si les podeu contar.\nEl joc que hem fet avui al pati, l'hem fet perquè tots tenim alguna qualitat bona, tots tenim alguna cosa en la què destacam i hem de ser conscients de les coses que ens surten bé i potenciar-les.\nVos recordau de les coses bones que vos han dit els vostres companys? Demà parlarem de tot això.\nUna carta per a na JK Rowling\nEscrita per Marga Morro - d’octubre 04, 2016\nL'altre dia na Choice va tenir la idea d'enviar una carta a l'autora dels llibres de HARRY POTTER, na J K Rowling per poder demanar-li coses que volem saber. Així que avui hem explicat les parts d'una carta:\nHo hem fet en castellà.\nQuan tenguem la carta definitiva, l'haurem de traduir en anglès i ens ajudarà na Choice, en Pep Lluís, na Maria i en Felip, que són qui saben més anglès a l'escola.\nEscrita per Marga Morro - d’octubre 03, 2016\nAquí teniu els punts tractats a la reunió.\nClicau l'enllaç: Reunió de pares\nQuè nom el director de les pel·lícules de Harry Po...


Wikiloc | Ruta Les Bordes d'Arnui (Llavorsí) La Vall d'Àssua\nLes Bordes d'Arnui (Llavorsí) La Vall d'Àssua\n6.002 186 5119\nData de pujada 2 / de setembre / 2020\nLLAVORSÍ - BORDES D'ARNUI (Pallars Sobirà, Lleida) (Senderisme)\nRuta circular de uns 6 km de longitud fins a les bordes d'Arnui des de Llavorsí, al Pallars Sobirà. La ruta comença al poble de Llavorsí, situat a tocar del riu Noguera Pallaresa i conegut pels esports d'aventura, i puja per un camí de ferradura entre frondosos boscos fins a les restes de diverses construccions i les bordes d'Arnui.\nSituades a 1.350m d'altitud, aquestes bordes són un gran mirador de la vall del riu Noguera de Cardós i les seves muntanyes. Es tracta d'un itinerari fàcil i ben senyalitzat, només cal tenir en compte el desnivell a superar.Aquest itinerari circular ens permet conèixer el bosc de les bordes d'Arnui i el camí vell, però molt ben conservat, que unia el poble de Llavorsí amb les bordes.\nEl recorregut circular puja fent llaçades, primer per un frondós bosc d'arbres caducifolis i, després, ja al vessant solà de la muntanya, a través d'un bonic alzinar muntanyenc. Retornem pel vessant obac, per l'interior d'una bonica pineda de pi roig amb bedolls.\nLes bordes són uns edificis força simples, sovint de dos pisos, que es troben escampades pels prats i conreus de les comarques pirinenques? Quan l'economia pirinenca estava basada en l'activitat agrícola i ramadera, les bordes eren fonamentals per la gent d'aquestes contrades.\nAl pis de dalt de les bordes s'hi emmagatzemava l'herba que es dallava durant l'estiu. Al pis de baix s'hi guardava el bestiar durant l'hivern. Amb la decadència del sector agrícola i ramader al Pirineu, les bordes van anar quedant en desús. Massa sovint només trobem dempeus les parets de pedra seca.\nLlavorsí és una vila i municipi de la comarca del Pallars Sobirà. És dels pocs municipis de la comarca que no s'ha incorporat a un altre municipi així com tampoc s'ha incorporat cap altre en el seu. Comprèn tres entitats municipals descentralitzades: Arestui, Baiasca i Montenartró. Fins a mitjan segle xix es denominava Llaborsí. La vila de Llavorsí (276 h el 2020) és situada a 811 m d’altitud, a la dreta de la Noguera Pallaresa, a la confluència amb la Noguera de Cardós, en un lloc on la vall és estreta i voltada de muntanyam que cau abruptament sobre la població. A Llavorsí, la Noguera Pallaresa canvia de direcció: hi arriba procedint del nord-oest i se'n va girant cap al sud-oest), alhora que abandona la Vall d'Àneu, de força entrada, per entrar en un tram del curs del riu caracteritzat per l'estretor de la vall i els forts pendissos que l'emmarquen. El terme de Llavorsí, de 68,51 km² d'extensió, es vertebra a l'entorn de la Noguera Pallaresa, que marca un pronunciat revolt a la població mateixa, un tram curt de la vall final de la Noguera de Cardós, la quasi totalitat de la vall del riu de Baiasca, al nord-oest del terme i una part de la vall del riu de Santa Magdalena. Llavorsí queda al nord de la comarca, però en aquest àmbit és el municipi de més al sud, ja connectant amb el centre de la comarca. Limita al nord-oest amb la Guingueta d'Àneu, al nord-est amb la Vall de Cardós, a llevant amb Tírvia i Farrera, al sud-est amb les Valls d'Aguilar, de la veïna comarca de l'Alt Urgell, a migdia amb Soriguera, al sud-oest i oest amb Rialb. Madoz esmenta al segle xix que és una localitat amb ajuntament situada en la canal de la Noguera Pallaresa i la Noguera de Cardós, a la confluència dels dos rius, envoltada de muntanyes altíssimes, i la combaten els vents del nord i del sud. És en lloc fred en excés. Tenia en aquell moment 50 cases, inclosa la Casa de la Vila, amb una font per al consum dels veïns i l'església parroquial de Santa Anna, servida per un rector ordinari. Les terres són fluixes, pedregoses i muntanyoses, amb muntanyes molt altes en totes direccions, però absolutament despoblades. S'hi collia ordi, patates i herba. S'hi criava bestiar vacum, de llana i cabres. Hi havia caça de perdius i pesca de truites. L'única indústria era una farga que es proveïa de ferro d'Ainet de Vallferrera. Comptava amb 30 veïns (caps de casa) i 180 ànimes (habitants). Les cases s’esglaonen en els forts pendents, centrades per la plaça de l’església, amb l’església parroquial de Santa Anna, característica de la vall, amb una nau i campanar de torre de base quadrada i cos vuitavat amb coberta piramidal, restaurada modernament. Al nord-oest de la vila hi ha les escasses restes de l’antiga capella romànica de Santa Eulàlia, així com les de la capella de Santa Llúcia. Al sud de la vila, al cim d’un turó, hi ha també les poques ruïnes de l’antic castell de Gilareny, construït amb lloses planes de llicorella, unides amb fang. Les cases de la vila eren: Casa Alfonset Casa Antonet Casa Asnurri Casa Audet Casa Barteló Casa Baster Casa Batista Casa Bauret Casa Bernat Casa Bisbe Casa Bolunya Casa Cando Casa Carrera Casa Caterina Casa Cinto Casa Coc Casa la Colomina Casa Cornet Casa Ferrer Casa Ferrer de Jan Casa Ferrer de la Llet Casa Ferrer del Camp Casa Garreta Casa Gori Casa Gosarans Casa Guerrilla Casa Guillem Casa Josepeta Casa Lafarga Casa Llampant Casa Lluent Casa Lluís Casa Malena Casa Mallol Casa Mariano Casa Mateu Casa Minguet Casa Mundeta Casa Nadal Casa Nervo Casa Palau Casa Peri Casa Perifont Casa Perotes Casa Pistola Casa Poneta Casa Pono Casa Puent La Rectoria Casa Rei Casa Rita Casa Riu Casa Roig Casa Roseta del Lelo Casa Sambola Casa Sastre d'Antié Casa Segalàs Casa Sèrio Casa Serret\nFont del Carrer del Nord\nCamí de les Bordes d'Arnui\nAntigues Edificacions del Bosc de Conca\nBordes del Bernard\nBarranc de la Carrua\nInici Camí de les Bordes d'Arnui\nPlaça de Biuse\nSanta Anna de Llavorsí és l'església parroquial del poble de Llavorsí a la comarca del Pallars Sobirà. És al centre del poble. D'ella depenien les altres capelles dels entorns, com la romànica de Santa Eulàlia i la de Santa Llúcia. Església de tres naus, més elevada i espaiosa la central, cobertes amb voltes de canó i acabada la principal a l'extrem Nord-est amb un absis semicircular. La façana sota el pinyó que forma la coberta de pissarra a dues aigües, situada a l'extrem de les naus, presidint una petita placeta. En aquesta s'obren tres arcs de mig punt, protegit el central per una petita barbacana de llicorella. A través d'aquest i d'un petit atri s'accedeix a l'interior de l'església. A la part superior de la façana s'obren, al centre, un rosetó, i als laterals dues finestres de mig punt. A l'esquerra s'aixeca el campanar rematat per un agut xapitell de llicorella. L'església ha estat objecte d'una restauració en la que s'ha aixecat l'arrebossat que cobria les parets externes, deixant la pedra vista.


Educarlaveu2013 by claudia4g 290 views\nDisfonies infantils by FoniatriaBonet 2734 views\nDossier utilitzat a les jornades de formació del curs "Educar la veu de les educadores".\n1. EDUCAR LA VEU DE LES EDUCADORES Clàudia Leris “Quien de verdad sabe de que habla, no encuentra razones para levantar la voz” Leonardo Da Vinci\n2. EDUCAR LA VEU DE LES EDUCADORES Clàudia Leris 9 i 11 de juny 2 INDEX 1. SITUACIÓ INICIAL Qüestionari inicial. Activitat inicial. Per què és tan important educar i cuidar la veu. 2. LA VEU Què és? Com es forma? Escalfament abans de la jornada laboral de les educadores. Propiocepció. Factors de risc. Test d’autoevaluació. 3. PROBLEMES DE LA VEU MÉS FREQÜENTS 4.PREVENCIÓ Bons hàbits vocals. Recursos per economitzar la veu. Hàbits, alimentació i salut. 5. ARTICULACIÓ I IMPOSTACIÓ Tipus i lloc d’articulació de la fonètica catalana. Sons consonàntics i sons vocals. 6. EXERCICIS Qüestionari prevenció. La teva veu durant el dia.\n3. EDUCAR LA VEU DE LES EDUCADORES Clàudia Leris 9 i 11 de juny 3 1. SITUACIÓ INICIAL Qüestionari Quins problemes de veu acostumes a tenir al llarg del curs? I al llarg de la teva vida professional? Què fas quan tens problemes de veu? Quines expectatives tens d’aquest curs? Escull una o dues paraules, un sinònim una utilitat o la importància que té per a tu la teva veu.\n4. EDUCAR LA VEU DE LES EDUCADORES Clàudia Leris 9 i 11 de juny 4 Activitat inicial Intenta respondre aquestes preguntes amb la resta del grup, SENSE REPETIR CAP NOM. Escriu el nom d’un company o companya que: 1. Li agradi practicar un esport (quin?): 2. Li agradi una cançó dels PETS (quina?): 3. Calça el mateix número de sabates que jo: 4. Viu amb un gat o un gos (nom): 5. Col·lecciona alguna cosa (quina?): 6. Porta la samarreta o el jersei del mateix color que jo: 7. Celebra l’aniversari el mateix mes que jo?: 8. Ha sortit del país durant l’últim any: 9. Li agrada menjar formatge: 10. Té el mateix nombre de germans que jo: 11. Canta molt bé: 12. Té un tatuatge:\n5. EDUCAR LA VEU DE LES EDUCADORES Clàudia Leris 9 i 11 de juny 5 2. LA VEU Què és? Com es forma? Una bona veu és el resultat d’un ús adequat de tot el cos (Gassull, Gadall i Martorell, 2004). Aprendre a escoltar i diferenciar les característiques tímbriques de la veu ens pot ajudar a realitzar un millor autocontrol de la nostra veu. Coordinació fonorespiratòria LA VEU -Respiració→ APARELL RESPIRATORI -Producció del so→ APARELL FONADOR -Amplificació→ APARELL RESSONADOR -L’emoció i l’estat d’ànim -El cos i la postura -Salut To (freqüència) Intensitat (volum) Durada Timbre Articulació Entonació\n6. EDUCAR LA VEU DE LES EDUCADORES Clàudia Leris 9 i 11 de juny 6 Escalfament abans de la jornada laboral de les educadores. Adaptació d’alguns exercisis que cita Scivetti (Bustos, 2003):  Agafar aire pel nas i treure’l per la boca sense emtre cap so, però fent amb el llavis la posició de les vocals (a, e, i ,o ,u).  Fer badalls.  Fer varies rotacions amb el cap (verticlas, horitzontals, endavant i endarrera).  Pujar i baixar les espatlles fent rotació.  Moure el maxilar inferior exageradament mentre pronunciem cada vocal.  Buscar en quina part del cap ressonen diferents sons: m, p, t, r, x…  Posar una mà sobre el cap i una altra sobre el pit i veure quan vibra un i quan vibra l’altre, mentre repetim diferents sons.  Parlar estirats a terra, de genolls, bocaterrosa, de peu, asseguts….  Omplir els pulmons d’aire i deixar-lo anar lentament mentre diem les diferents vocals.  Intentar parlar sense gesticular.  Posar diferents entonacions a les paraules segons diferents estats d’ànim (hola, visca, si, no/ tristesa, alegria, por, nerviosisme…).  Respirar profundament i treure aire bufant suaument una espelma sense apagar-la.  Respiració pulmonar/respiració abdominal.\n7. EDUCAR LA VEU DE LES EDUCADORES Clàudia Leris 9 i 11 de juny 7 Factors de risc. Per què s’espatlla la veu? FACTORS INTERNS FACOTRS EXTERNS -Cridar - Fumar - Dormir poc - Anar a treballar quan s’està malalt i haver de parlar quan no s’està bé de veu, trist o cansat. - Utilització d’un volum de veu massa alt. - Lluitar contra el soroll ambiental. - Sobrecàrrega de treball, ja que augmenta la tensió muscular i el cansament. -Estar tens, estressat i contracturat. Quan la veu s’emet amb hipertensió muscular en la part anterior del coll i laringe, l’ondulació de les cordes vocals origina un impacte dur entre ambdós, i la mucosa s’irrita. -Escurar-se la gola. -Prendre begudes massa fredes o calentes i també alcohòliques. -Parlar o acabar una frase quan ja no ens queda aire. - Desconeixement del mecanisme de la veu i de com prevenir les seves alteracions. -Inspirar constantment per la boca i de forma incorrecta o insuficient, ja que quan s’inspira augmenta la hipertensió al coll i perquè produeix un buf fonatori breu i insuficient per mantenir una veu sostinguda i ferma. -La falta d’humitat en l’ambient resseca les mucoses nasofaríngies. -L’excés de fred o de calor, poca ventilació, corrents d’aire, aire condicionat, etc. poden irritar les mucoses. - L’exposició a irritants o altres agents ambientals adversos, pols, fum, guix... - Soroll. Es calcula que la intensitat de la veu incrementa en 1 dB per cada dB d’increment en el nivell de soroll. -No fer pauses a la feina, ja que com qualsevol múscul, els encarregats de la veu han de fer descansos a fi de poder recuperar- se físicament.\n8. EDUCAR LA VEU DE LES EDUCADORES Clàudia Leris 9 i 11 de juny 8 Test evaluatiu. Test d’autoavaluació de factors de risc vocal. SÍMPTOMES EM PASSA? Tens canvis en el to, timbre i intensitat de la veu, afonia, falta d’intensitat, etc? SI / NO Tos? SI / NO Coentor? SI / NO Cremor? SI / NO Tensió o esforç excessiu? SI / NO Falta d’aire en parlar? SI / NO Dolor en la zona faringotraqueal? SI / NO Fatiga de la veu que s’agreuja després de forçar les cordes vocals i s’aprecia amb raspera, picor, etc.? SI / NO Notes tensió en els músculs del coll, espatlla o esquena? SI / NO Beus menys d’1,5 litres d.aigua al dia? SI / NO Fumes més de 6 cigarretes diàries? SI / NO Beus més de 2 tasses de cafè, te o gots de coca-cola? SI / NO Prens caramels mentolats o refrescants? SI / NO Fas servir esprais balsàmics de gola? SI / NO Pateixes... faringitis? SI / NO ....molta mucositat al nas o la gola? SI / NO ...al·lèrgies? SI / NO ...cremor o digestions pesades habituals? SI / NO ...alteracions tiroides? SI / NO ...anèmia crònica? SI / NO ...diabetis? SI / NO ...hipertensió arterial? SI / NO ...problemes de circulació (varius, retenció de líquids)? SI / NO ...artrosi? SI / NO ...alteracions d’hormones sexuals? SI / NO ...Insomni habitual? SI / NO Has patit mai cap traumatisme al cap o coll? SI / NO  Si les respostes sumen més de 5 punts, hauria de considerar-se que estàs sotmès a nombrosos factors de risc vocal. S’han d’aplicar mesures preventives.  Si les respostes sumen més de 8 punts, és recomanable buscar assessorament per als problemes laborals de la veu.\n9. EDUCAR LA VEU DE LES EDUCADORES Clàudia Leris 9 i 11 de juny 9 3. PROBLEMES DE LA VEU MÉS FREQÜENTS DISFONIA: O ronquera, quan la veu perd qualitat acústica, es a dir, canvia de to i es torna més “bruta”. AFONIA: Té lloc quan la persona es queda totalment sense veu, pot ser la fase final d’una disfonia. 1. SOBREESFORÇ VOCAL: És la forma més comuna de disfunció vocal en professionals amb ús excessiu o inadequat de la veu. Sorgeix com a resultat d’una resposta forçada davant d’una situació prolongada de limitació vocal, produint un cercle viciós. El sobreesforç vocal es transforma en veu de constrenyiment. L’eficàcia de la veu es va perdent, perquè no es fa correctament la tècnica vocal. Apareixen els símptomes d’alteracions de la veu i fa que augmenti l’esforç de compensació per fer servir la veu i, per tant, es retroalimenta el cercle. 2. LARINGITIS: La laringitis és la inflamació de la laringe. Es caracteritza per una veu aspra o ronca a causa de la inflamació de les cordes vocals. Pot ser causada per un ús excessiu de la veu, infeccions, irritants inhalats o reflux gastroesofàgic (pujada de l’àcid de l’estómac a la gola). 3. NÒDULS VOCALS: Els nòduls vocals són creixements benignes sobre les cordes vocals produïts per l’abús de la veu. Són petits, tenen forma de durícies i, generalment, creixen de dos en dos, un a cada corda vocal. Els nòduls es formen en les àrees de les cordes vocals que reben més pressió quan les cordes vocals s’ajunten i vibren, de forma semblant a la formació d’una durícia d’un peu, en la zona de fregament. Els símptomes són veu ronca, baixa i entretallada. 4. PÒLIPS VOCALS: Els pòlips són creixements tous, benignes, semblants a una butllofa. Un pòlip normalment creix només sobre una corda vocal i es produeix pel consum de tabac durant un temps prolongat,\n10. EDUCAR LA VEU DE LES EDUCADORES Clàudia Leris 9 i 11 de juny 10 hipotiroïdisme, reflux gastroesofàgic i mal ús continuat de la veu. Els símptomes són veu ronca, baixa i entretallada, igual que en els nòduls. 5. ÚLCERES DE CONTACTE EN LES CORDES VOCALS: Les úlceres de contacte són ferides petites a les cordes vocals que es produeixen quan són forçades a ajuntar-se excessivament. Això es produeix quan es força massa la veu. El teixit pot també erosionar-se a la zona pròxima als cartílags de la laringe. També pot produir- se per reflux gastroesofàgic. Símptomes: sensació de cansament de la veu amb facilitat, mal de coll.\n11. EDUCAR LA VEU DE LES EDUCADORES Clàudia Leris 9 i 11 de juny 11 4. PREVENCIÓ BONS HÀBITS VOCALS - Parlar a poc a poc i fer pauses durant les explicacions. - Parlar a una altura de to i intensitat correctes, impostar la veu i articular. - Portar aigua sempre i beure’n a glops i sovint a classe. - Respirar correctament: Inspiració nasal i profunda. - Mantenir una bona postura corporal i parlar de cara al públic. - Esborrar la pissarra sense fer pols i amb la boca tancada. - Tenir una bona alimentació, descansar el necessari, fer exercici físic i mantenir una bona higiene nasal. - “Almuerza bien, come mas, cena poco y vivirás” - Tenir cura de prendre begudes que no siguin ni massa fredes ni massa calentes. - Guardar el torn de paraula. - Tenir una bona dosis d’optimisme: somriure, pensar en positiu, riure, cantar... RECURSOS PER ECONOMITZAR LA VEU - Fer ús de tota mena de comunicació no verbal i cridar l’atenció de l’alumnat amb altres estratègies al crit: Picar a la taula, xiulet, picar de mans, la mirada, rètols, posar música, contrasenya, més gest corporal, etc. - Parlar fluixet, aprendre a escoltar el silenci i callar davant del soroll ambiental. - Tenir una actitud positiva. - Organitzar el dia de classes alternant les hores d’explicació i tenir preparat un material (TIC, fitxes, pel.lícules, partits...) per quan no podem parlar. - Metodologia i organització de la classe i tenir una bona disposició de l’alumnat a l’aula. - Escoltar-se i si es parla massa fort, rectificar i parar de parlar si els alumnes parlen.\n12. EDUCAR LA VEU DE LES EDUCADORES Clàudia Leris 9 i 11 de juny 12 CAL FER ATENCIÓ A PER QUÈ EN CANVI, PODEM... HÀBITS Evitar el consum de tabac. El tabac és una substància irritant per a les cordes vocals doncs irrita la seva mucosa. Procurar evitar-los. Evitar els excessos d'alcohol. L'alcohol i la cafeïna augmenten la irrigació sanguínia de les cordes vocals, poden provocar alteracions en la seva mucosa. Evitar els excessos de cafeïna. Provoca un sobreesforç a les cordes vocals. Evitar cridar. Irrita la mucosa de les cordes vocals. Utilitzar sons no vocals per cridar l'atenció: picar de mans, xiular, instruments, colpejar una taula... Buscar moments de repòs vocal. Evitar escurar-se el coll Provoca un sobreesforç a les cordes vocals. Badallar, empassar lentament, beure aigua o emetre un so de brogit fent ressonància vocal. Evitar el xiuxiueig (com quan es parla a cau d'orella). Provoca un sobreesforç a les cordes vocals i dificulta la gestió de l’aire. Parlar fluix en fonació. Moderar la velocitat verbal. Mantenir una mala postura pot generar deficiències en la gestió de l'aire i en la fonació. Parlar pausadament i utilitzant les corbes d’entonació.\n13. EDUCAR LA VEU DE LES EDUCADORES Clàudia Leris 9 i 11 de juny 13 Mantenir una bona postura, d'amplitud i no pas de tancament. Afecta a la musculatura implicada en la fonació. Escoltar el teu cos i vetllar per la seva salut. Evitar la tensió corporal especialment al coll, espatlles i tòrax. Procurar no fer força amb les dents ni amb la mandíbula. Evitar les robes ajustades a la part mitja del cos, especialment cinturons i faixes. Afavoreixen el reflux gastroesofàgic. Dificulten la gestió de l’aire. Evitar les robes ajustades. L'ALIMENTACIÓ: CAL... Beure aigua. Permet la correcta humidificació de les cordes vocals. Beure poca aigua però sovint. Beure infusions. Evitar les begudes carbòniques. Evitar els àpats abundants. Afavoreixen el reflux gastroesofàgic. Menjar l’adequat. Realitzar 4 àpats diaris. Controlar la dieta i evitar menjar aliments com: El pebre i altres aliments picants, la mostassa o els fruits secs. 1. Excés de greixos. 2. La gelatina, la xocolata. Aquests tenen efectes sobre la veu: 1. Són irritants de la mucosa. 2. Afavoreix el reflux gastroesofàgic. 3. Són espessants de la saliva. Seguir una dieta equilibrada. Menjar ràpid i sense mastegar. Per tal que la salivació sigui la correcta cal menjar tranquil·lament i mastegant els Mastegar lentament els aliments.\n14. EDUCAR LA VEU DE LES EDUCADORES Clàudia Leris 9 i 11 de juny 14 aliments, no engollint-los. L'ENTORN: CAL... Evitar les calefaccions i els aires condicionats. Ressequen l'aire. Hidratar-nos i humidificar l’ambient. Protegir-nos amb una peça de roba. Fer “gàrgares” i bafs. Evitar parlar per sobre del soroll ambiental. És poc efectiu. Buscar estratègies per no competir vocalment amb ells: picar de mans, xiular, instruments … Estar atents al parlar en locals amb molta reverberació (per exemple els gimnasos). És poc efectiu. Posar elements a les parets que absorbeixin el so. No intentar dirigir-se a una gran audiència sense l'amplificació adequada. Provoca un sobreesforç a les cordes vocals. Utilitzar un micròfon o altres formes d'amplificació. Evitar parlar de forma prolongada a llarga distancia. És poc efectiu i afavoreix el sobreesforç de les cordes vocals. Utilitzar tècniques de projecció vocal. Apropar-se als receptors. Intentar no parlar de cara a un obstacle físic (pissarra, mostrador, parets, ...) És poc efectiu. Utilitzar estratègies de projecció vocal. Modificar la postura. No parlar mentre es realitza un exercici físic. Provoca un sobreesforç a les cordes vocals. Anar amb compte al parlar per telèfon. Afavoreix a l’ abús vocal.\n15. EDUCAR LA VEU DE LES EDUCADORES Clàudia Leris 9 i 11 de juny 15 Reduir el temps de fonació en els medis de locomoció, sobretot amb les finestres obertes. Provoquen un sobreesforç a les cordes vocals al pujar la intensitat. Evitar la fonació mentre s'utilitzen auriculars. Efecte Lombard Evitar inhalar productes tòxics: lleixiu, salfumant, ... Provoquen la irritació de la mucosa. Utilitzar mascaretes. Evitar la pols i el guix. Resseca la mucosa de les cordes vocals. No parlar mentre s’esborra i mantenir l’esborrador net. Els guixos rodons generen menys pols que els quadrats. Quedar-se sense aire al final de la frase. Provoca un sobreesforç a les cordes vocals. Fer frases més curtes, d'acord amb el cicle respiratori. Evitar les formes de parlar monòtones i utilitzant un to de veu baix. Provoquen un sobreesforç a les cordes vocals. Fer entonacions variades que cridin l'atenció dels interlocutors. No cantar més enllà de l'àmbit vocal que ens resulti còmode. Provoca un sobreesforç a les cordes vocals. Escollir un repertori adequat a la nostra veu. Transportar la partitura. Buscar estones de silenci. LA SALUT: CAL... No forçar la veu patint laringitis, refredats o altres malalties que afectin la veu. Empitjorarem l'estat de les cordes vocals. Parlar poc i suau (sense xiuxiuejar), el més efectiu és el silenci. Evitar activitats que precisin un alt to muscular. Poden generar tensions musculars. Realitzar activitats d’oci silencioses i que afavoreixin la\n16. EDUCAR LA VEU DE LES EDUCADORES Clàudia Leris 9 i 11 de juny 16 Afavoreixen l’excessiva funció valvular de la laringe. relaxació. (yoga, natació, tai- txi, balls...) Evitar l'estrès, l'ansietat, les tensions o la inestabilitat emocional. Afecten a la nostra veu. Poden generar l’aparició de disfonies. Cuidar-nos a nivell emocional. No reprimir les emocions. Evitar utilitzar la veu en estats d'esgotament. Provoca un sobreesforç a les cordes vocals. En cas que sigui necessari parlar, ajudar-se de tot el cos. Respectar les hores de son. Afavoreix el repòs vocal. Dormir aproximadament 8 hores i fer “el mandra” al llevar-nos del llit. Fer atenció als anticonceptius orals o altres medicaments que continguin hormones masculines. Poden provocar canvis en la nostra veu.\n17. EDUCAR LA VEU DE LES EDUCADORES Clàudia Leris 9 i 11 de juny 17 5. ARTICULACIÓ I IMPOSTACIÓ Tipus i lloc d’articulació de la fonètica catalana. Sons consonàntics i sons vocals. Punt d’articulació / Mode Bilabial - + Labiodental - + Dental - + Alveolar - + Palatal - + Velar - + Labiovelar - + EXEMPLES Oclusiva p b t d (c) (ɟ) k g Bata, endoll, capgròs, temps, dama, camp, gana, Nasal m ɱ n ɲ ŋ Mà, èmfasi, nas, un llop /banya, un gos/ganga (assimilació) Lateral ɫ ʎ Cala, col·legi, lliure Vibrant r Ram, barra Bategant ɾ Mare Fricativa f (v) s z ʃ ʒ Fusta, vaca, sac, bossa, zona, casa xiular, caixa, gel, jove Africada ts dz tʃ dʒ Potser, dotze, fletxa, boig, viatjar, fetge, adjunt\n18. EDUCAR LA VEU DE LES EDUCADORES Clàudia Leris 9 i 11 de juny 18 Obertura de la boca / Localització Anterior Central Posterior Exemples Tancada i u Pit, dur Semitancada e o Festa, coma Mitjana ə Casa, mare Semioberta ɛ ɔ Mel, cor Oberta a mar\n19. EDUCAR LA VEU DE LES EDUCADORES Clàudia Leris 9 i 11 de juny 19 1. 6. EXERCICIS Qüestionari prevenció. Què faig si començo a notar símptomes de fatiga vocal? 2. Què faig si noto raspera o necessito «aclarir-me la gola»? 3. He de parlar mentre faig esport. De quina manera cansaré menys la veu? 4. A la meva feina he de cridar, perquè hi ha molt de soroll i no em senten 5. Per no forçar la veu, parlo en veu baixa, però noto que la veu se’m cansa 6. Quan parlo, em fa mal la gola. On he d.anar? 7. Tinc úlceres a les cordes vocals per forçar la veu. Es reconeixen com a malaltia professional? 8. El meu metge opina que els meus pòlips són produïts pel mal ús de la veu a la feina. He acudit a la mútua i em diuen que no té relació amb la meva feina. Què he de fer?\n20. EDUCAR LA VEU DE LES EDUCADORES Clàudia Leris 9 i 11 de juny 20 La teva veu durant el dia. La nostra veu no és sempre igual, sense adonar-nos-en l’adaptem a les diferents situacions de la nostra vida i, com ja hem vist, també es pot veure afectada pel nostre estat físic o emocional. 1-Respon a les següents preguntes en les diferents hores del dia: Com és la teva veu? Com la descriuries*? Has d’esforçar- te per tenir veu? Ha canviat alguna cosa respecte d’abans? Com et sents físicament (cansada, descansada, relaxada, tensa, …)? En despertar A mig matí Final de la jornada laboral Després de sopar * resistent, dèbil, alta, forta, greu, potent, trencada, disfònica, afònica, fina, prima, aguda, estrident, delicada, poderosa, convincent, sensual, rogallosa, cridanera, trencada, bufada, monòtona, trista... 2-Tens les mateixes necessitats vocals al llarg del dia? Necessites fer sempre el mateix tipus de veu? Descriu breument les diferents necessitats vocals que tens durant un dia de feina.\nPoster definitiu els esports


Els socis podran acompanyar el Nàstic a Saragossa per 30 euros | Notícies TGN - Notícies de Tarragona Diari Digital\nEls socis podran acompanyar el Nàstic a Saragossa per 30 euros\nEl partit es disputarà el diumenge 26 de febrer, a les 20.00 hores, a l’estadi de la Romareda\nPer Redacció NoticiesTGN. Actualitzat el 16/02/2017\nFoto del entrenament d'avui/www.gimnasticdetarragona.cat\nEl Nàstic organitza el desplaçament a Saragossa per assistir al pròxim enfrontament grana lluny del Nou Estadi. El partit es disputarà el diumenge 26 de febrer, a les 20 hores, a l’estadi de la Romareda.\nL’expedició sortirà en autocar des de la plaça Imperial Tàrraco el mateix diumenge a les 14,45 hores, i a les 15 h des de les instal·lacions del Nou Estadi. La tornada a Tarragona s’efectuarà a la nit un cop finalitzi el partit.\nEl preu és de 30 € i és exclusiu per a socis. El paquet inclou el viatge i l’entrada per presenciar el matx entre Real Zaragoza i Nàstic, corresponent a la jornada 27 de LaLiga 1|2|3.\nTots els interessats a viatjar a la capital aragonesa per animar a l’equip es poden apuntar les oficines del Nàstic. L’horari és, de dilluns a divendres, de 9 a 13:30 hores i de 16 a 19 hores, fins al divendres 24 de febrer. Així com aquest dissabte, coincidint amb el partit contra el CD Numància, a partir de dues hores abans del matx.\nRecordem que el pròxim partit del Nàstic és aquest dissabte al Nou Estadi contra el CD Numància a les 18 hores. El club ofereix dues promocions per omplir l’estadi i així animar a l’equip.\nEn el cas dels socis, podran retirar entrades de la seva zona d’abonament, al preu de 5€ cadascuna. Cada abonat podrà retirar un màxim de 4 entrades.\nEls socis i aficionats també podran aprofitar una promoció al Nàstic Hummel Store. La compra de qualsevol article de la botiga que tingui un preu superior als 10 €, significarà una entrada gratuïta a Preferent o Gol. En el cas que el valor de cadascun dels articles adquirits al Nàstic Hummel Store no superi el valor mínim de 10 €, caldrà efectuar una compra total superior als 10 € per tal que el client rebi una entrada de la zona de Gol o Preferent.\nAquestes promocions estan limitades al nombre d’entrades destinades, per l’aforament, en cadascuna de les zones.


RVHotels Casa Breda L'Estartit Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nRVHotels Casa BredaCalle Breda 10, La Torre Vella, L'Estartit, Espanya, 17258 - Veure al mapaNotable7,5Basada en10comentarisRVHotels Casa BredaVeure més fotosplatjaVeure més fotosVeure totes les 19 fotosMolt bona ubicació 7,8Veure al mapa7,8UbicacióParticularitats que li encantaranbalcó/terrassa\nSobre l'allotjamentDescripcióAquesta casa adossada està situada a l'Estartit i ofereix una terrassa i un jardí amb una piscina exterior oberta tot l'any, envoltada d'una terrassa assolellada. L'establiment es troba a 3,7 km de la reserva marina de les Illes Medes i té vista sobre el jardí i aparcament privat gratuït.\nL'allotjament disposa de zona d'estar, zona de menjador i cuina amb microones, nevera i fogons. L'RVHotels Casa Breda també inclou TV i WiFi gratuïta a totes les instal·lacions.\nL'establiment té minigolf i la zona és ideal per practicar equitació i snorkel. A més, podreu gaudir d'altres activitats, com ara windsurf, submarinisme i ciclisme. L'aeroport més proper és el de Girona-Costa Brava, situat a 37 km de l'RVHotels Casa Breda.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantEn arribar, cal abonar un dipòsit de 120 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


les idees no viuen sense organització: Cap al reconeixement de la figura jurídica de l'empresa social\nCap al reconeixement de la figura jurídica de l'empresa social\nEl Moviment Laic i Progressista tradicionalment ha apostat per les dues formes d'associacionisme: el cívic i l'empresarial, és a dir, per les associacions i les cooperatives. Ara bé, cada cop hi ha la necessitat d'encabir el organitzacions d'acció social que es veuen superades per la figura d'associació i que tampoc tenen cabuda en el cooperativisme. En el nou camí d'aglutinar les realitats a barris i pobles d'acció social caldrà treballar per al reconeixement de la figura jurídica d'empresa social, que conservi les característiques d'ONG i que permeti a un grup de persones professionalitzar-se sense haver de saltar-se la Llei d'associacions.\nEl dret espanyol no contempla la figura jurídica d'empresa sense afany de lucre. Sí que existeix en el dret anglès. Per això les associacions han desenvolupat activitats empresarials. Les limitacions en aquest cas estan en la dificultat de ser membre de la junta directiva i formar part al mateix temps de la plantilla professional. La Llei catalana d'associacions no permet que els membres de la junta directiva rebin remuneració, només si els Estatuts ho contemplen com a compensació de les despeses que impliquin la seva activitat. En tot cas, les relacions contractuals professionals entre membres de la junta directiva i l'associació, ha de sotmetre's a l'aprovació de l'assemblea. És el cas de la figura del secretari general d'entitats com Esplais Catalans, Casals de Joves de Catalunya o Acció Escolta de Catalunya.\nUna possibilitat d'empresa amb absència d'afany de lucre podria ser una cooperativa, com és el cas d'ENCÍS sccl i els seus precedents Entorn sccl i 6tell sccl, que legalment són societats mercantils i, per definició no hi ha afany de lucre. Però la dificultat és la impossibilitat de ser reconeguda com a ONG. Les limitacions a les relacions professionals amb els membres del Consell rector són similars, però més flexibles, i si és el cas de ser una cooperativa mixta, com Encís, la meitat dels membres representen els socis de treball.\nEn resum, la vertebració d'organitzacions de l'acció social laica ha d'anar acompanyada d'un procés de reconeixement de l'empresa social sense afany de lucre, de manera que cada figura jurídica s'ajusti a una finalitat determinada: fundació, associació/federació/coordinadora, cooperativa i empresa social.\nD'això: si que poden ser reconeguts com a ONG. En el Registre d'ONG ja n'hi ha de cooperatives. Almenys una.


Certificat d'eficiència energètica obligatori des de juny de 2013 — Biomarc\n29 març, 2016 BiomarcEstalvi Energètic, Aïllament Tèrmic, BiomarcNo hi ha comentaris\nDes de juny de 2013, tots els edificis que es venguin o que es vagin a llogar tenen obligació de tenir un certificat d’eficiència energètica d’habitatges i edificis. Si aquests edificis no disposen del certificat d’eficiència energètica, el propietari pot haver de fer front sancions entre 300 i 6000 euros.\nAquest Decret intenta regular la certificació energètica dels edificis per poder facilitar al comprador o als nous usuaris d’aquests edificis la valoració fiable d’eficiència energètica de l’esmentat immoble.\nAquest certificat d’eficiència redacta el càlcul de consums energètics segons la data i estació en què ens trobem. Per a això hem de tenir en compte les instal·lacions com la calefacció, el sistema de climatització, la ventilació, la il·luminació i el sistema d’escalfament d’aigua.\nÉs molt important també l’estudi d’aïllament tèrmic que té l’habitatge o edifici, els acabats exteriors d’obra i els tancaments de fissures en finestres i balcons, cobertes, sostres, terra i el seu acabat.\nLa qualificació energètica de l’edifici s’efectua estudiant aquests dos valors: el consum energètic i l’aïllament tèrmic. Es valora de la lletra A a la G sent A la valoració més gran. Si la qualificació que obtenim no és òptima hem de fer una proposta de millora per augmentar la qualificació energètica.\nTags: aïllament tèrmic amb cel·lulosa, Biomarc, insuflat de cel·lulosa\nPrevious post Insuflat de cel·lulosa per parets exteriors en bloc de pisos a Pamplona Next post Insuflat de cel·lulosa a un habitatge unifamiliar a Cardedeu\n6 novembre, 2015 Biomarc


Descobreixen sis tallers il·legals en l'últim mes a l'Alt Empordà - Diari de Girona\nDescobreixen sis tallers il·legals en l'últim mes a l'Alt Empordà\nL'amo d'un que està situat a Pont de Molins ja havia estat denunciat per la Guàrdia Civil tres vegades · El Seprona ha trobat 20 locals mecànics clandestins a la província de Girona des del 2015\neva batlle 23.03.2018 | 01:13\nUn dels tallers clandestins que operava a l´Alt Empordà. guàrdia civil\nLa Guàrdia Civil ha descobert sis tallers mecànics il·legals a l'Alt Empordà aquest mes. A un dels propietaris d'un dels locals, ubicat a Pont de Molins, el Seprona l'havia denunciat ja tres vegades pels mateixos fets.\nDels sis tallers, quatre d'ells no tenien autoritzacions administratives, un no havia tramitat la llicència ambiental i l'altre no estava inscrit en el registre de Productors de Residus de Catalunya. Cal destacar que des de l'any 2015 fins a la data actual el Seprona ha localitzat i denunciat 20 tallers mecànics clandestins a Girona.\nLa troballa de sis tallers clandestins es deu al fet que els agents del Seprona de la Guàrdia Civil de Figueres han actuat aquest mes a l'Empordà en el marc de les accions preventives en matèria de medi ambient i d'inspeccions de locals on sospiten que hi ha tallers clandestins de reparació de vehicles.\nEs tracta d'unes actuacions emmarcades en la campanya per detectar aquest tipus d'intrusisme professional. Els polices, després d'investigar-ho, van constatar que en diverses localitats hi hauria tallers de reparació de vehicles funcionant il·legalment.\nEl primer dels tallers va ser localitzat dimecres en un carrer de Figueres. En fer la inspecció, els agents van poder comprovar que no estava inscrit en el Registre de Productors de Residus de Catalunya.\nEl segon dels locals va ser inspeccionat l'1 de març a Vilamalla. Aquest es dedicava a la reparació de xapa i pintura, una activitat que es feia sense cap tipus d'autorització administrativa.\nPosteriorment, el 6 de març, els guàrdies civils van escorcollar un altre taller de xapa a Pont de Molins. En aquest s'hi feien reparacions de vehicles sense cap tipus d'autorització. Es dona la circumstància que el propietari del taller ja va ser denunciat anteriorment per la policia i per les mateixes raons.\nEl dia 9 de març, la Guàrdia Civil va localitzar un altre taller clandestí a Vilamalla. Aquest feia l'activitat a porta tancada i, per això, els investigadors van fer diversos intents per poder-lo inspeccionar i, finalment, van aconseguir sorprendre el propietari reparant vehicles. Una pràctica per a la qual no tenia autorització.\nEl dia 13 van aconseguir trobar un cinquè taller clandestí. Aquest, a Vilafant i durant l'escorcoll van constatar que funcionava sense haver tramitat la llicència ambiental. L'últim dels tallers va ser descobert aquest dimarts a Figueres, també s'hi feien reparacions sense autoritzacions.\nDe totes les inspeccions, els agents de la Guàrdia Civil van aixecar actes d'inspecció i denúncia. Aquestes van ser remeses als òrgans competents: l'Agència de Residus de Catalunya, el Departament de Territori i Sostenibilitat i els ajuntaments corresponents.\nLa subhasta d'armes de la Guàrdia Civil atrau caçadors i aficionats al tir olímpic\nDesmantellen un cultiu de marihuana a Santa Cristina d'Aro


Desmantellen una organització criminal internacional que traficava amb drogues des d'una nau industrial de Valls\nPla general de l'operatiu internacional entre els Mossos d'Esquadra i la policia alemanya que ha desmantellat una organització criminal que es dedicava al tràfic de drogues. Imatge cedida a l'ACN pels Mossos d'Esquadra (Vertical).\n10/11/2021 - 14.30 Actualitzat 10/11/2021 - 14.31\nACN Valls.-Els Mossos d'Esquadra i l'Oficina Federal d'Investigació d'Alemanya han desmantellat una organització criminal internacional que traficava amb drogues des d'una nau de Valls. Quatre persones, d'entre 30 i 45 anys, han estat detingudes en el marc de l'operatiu policial. Tres dels arrestats van entrar a presó a l'espera de ser extraditats a Alemanya, mentre que el quart va quedar en llibertat amb càrrecs. La investigació es va iniciar al 2020 i al llarg d'aquest any diferents cossos policials han efectuat diversos decomisos de marihuana en viatges de l'organització en què es transportava droga a l'Aragó i Catalunya. A les comarques de Tarragona, els Mossos van realitzar entrades en quatre domicilis i dues naus industrials.\nEn els sis escorcolls, els Mossos d'Esquadra van intervenir més de 32.000 euros en efectiu, dues armes il·legals i documentació de l'organització. Segons el cos policial, tres dels arrestats lideraven l'organització criminal mentre que un quart s'encarregava de vigilar una plantació de marihuana interior de 1.200 plantes en una nau industrial de Valls. La plantació hauria provocat un frau elèctric de 35.000 euros.Pel que fa a la policia alemanya, va realitzar catorze entrades en propietats de Renània del Nord-Westfàlia (Gelsenkirchen, Voerde, Moers, Bochum, Hattingen, Langenfeld, Oberhausen) i la Baixa Saxònia (Delmhorst). En alguns casos hi van intervenir les forces policials especials. Allí, els agents van arrestar tres persones més i es van intervenir més de 100.000 euros en efectiu.\nProfessors d'ESO podran fer classe a primària a les concertades davant l'allau de baixes


La Cambra de Comerç de Palamós i MicroBank subscriuen un conveni de col·laboració per reactivar l’autoocupació i l’activitat emprenedora\nPalamós.- El president de la Cambra Oficial de Comerç, Indústria, Serveis i Navegació de Palamós, Pol Fages, el president de MicroBank, Juan Carlos Gallego, i la directora de Banca d’Institucions de CaixaBank, Gemma Batlle, han signat un conveni de col·laboració per facilitar el finançament de projectes empresarials a través de microcrèdits.\nAmb la signatura d’aquest acord, s’estableix una línia de finançament d’1 milió d’euros per potenciar l’autoocupació i incentivar l’activitat emprenedora, afavorint la igualtat d’oportunitats entre homes i dones, nous residents, persones amb discapacitat i amb especial atenció als col·lectius en situació de vulnerabilitat. En base a aquest conveni, es finançarà la creació o ampliació de microempreses, negocis d’autònoms i projectes d’autoocupació amb l’objectiu de contribuir al desenvolupament del teixit productiu i al progrés social.\nA més, en el context de la crisis sanitària, MicroBank posa a disposició una nova línia de finançament destinada a autònoms i microempreses amb la finalitat d’atendre necessitats de circulant derivades de la Covid-19. Aquesta línia de finançament compta amb el suport del Fons Europeu d’Inversions. Els beneficiaris seran professionals autònoms i microempreses amb menys de deu treballadors i una facturació anual inferior a dos milions d’euros. Els sol·licitants podran optar a microcrèdits per un import màxim de fins a 25.000 euros. Els projectes han de tenir un pla d’empresa i l’informe favorable de viabilitat elaborat per la Cambra de Comerç de Palamós.\nEl criteri de concessió de microcrèdits per part de MicroBank atén fonamentalment a la confiança en la persona o l’equip que sol·licita el préstec i la viabilitat del projecte, podent-hi accedir persones mancades de garanties i avals. En virtut d’aquest conveni, la Cambra de Comerç de Palamós es compromet a detectar les necessitats de finançament, amb la finalitat de promoure l’autoocupació i l’establiment, consolidació o ampliació de microempreses i negocis d’autònoms i dirigir a les persones físiques o jurídiques assessorades per l’entitat a MicroBank perquè aquest analitzi, i si escau aprovi, les sol·licituds de finançament.\nLa Cambra de Comerç de Palamós té com a missió representar, promoure i defensar els interessos generals de les activitats econòmiques de la seva demarcació. Participa activament al desenvolupament econòmic i empresarial, lidera la creació, consolidació i desenvolupament de les empreses i, alhora, potencia la competitivitat i sostenibilitat al teixit empresarial. Ofereix, entre d’altres, els següents serveis: Elaboració del pla d’empresa i de l’estudi de viabilitat, així com assessorament sobre tràmits oficials i subvencions.\nMicroBank, el banc social del Grup CaixaBank, centra la seva activitat en les microfinances i és l’únic banc a Espanya dedicat principalment a la concessió de microcrèdits. Amb el llançament d’una nova línia de finançament especialitzada, MicroBank estén la seva activitat a un altre àmbit dins de les finances amb impacte social, amb l’objectiu de contribuir a la millora del benestar general dels ciutadans i en especial dels col·lectius més vulnerables.\nArxivat com a: Baix Empordà, Comerç, Societat Etiquetat com a: cambra de comerç, comerç, conveni, Emprenedoria, empreses, finances, la caixa, ocupació, palamós, societat


L'Hospital Clínic de Barcelona reobrirà al llarg de la propera setmana una sala amb 24 llits de l'Hospital Casa Maternitat per descol·lapsar les urgències, han celebrat aquest divendres fonts del sindicat CCOO que han ressaltat que la mesura arriba tard.\nLes direcció de l'hospital ha comunicat aquesta decisió als sindicats del Comitè d'Empresa, que ha explicat que la sala s'ha d'adequar a nivell tècnic, ja que porta entre quatre i cinc anys tancada al públic.\nEl Clínic ha perdut un centenar de llits fruit de les retallades aplicades per la Conselleria de Salut de la Generalitat, ha explicat el secretari general de CCOO de l'hospital, Sergi Hurtado, que ha saludat la mesura que, al seu torn, ha titllat d ' "insuficient".\nAquesta sala donarà servei a pacients procedents de l'Hospital Clínic i de la Vall d'Hebron de Barcelona i estarà activa fins al proper 31 de març, més enllà de la finalització de la previsió de l'epidèmia gripal.\n"Una vegada més incidim en què aquest col·lapse no només es deu a l'alta incidència de nous casos de grip, sinó que han fet evidenciar novament els dèficits que patim i que el nostre sistema de salut no pot continuar amb les retallades que arrosseguem des de 2012 ", ha defensat el sindicat.


L'Ajuntament demana el retorn íntegre dels documents catalans dipositats a Salamanca - Ajuntament de Mataró\nL'Ajuntament demana el retorn íntegre dels documents catalans dipositats a Salamanca\ndimarts 23 novembre 2004\nLa proposta de resolució presentada conjuntament pels grups municipals de PSC, CiU, PP, ICV-EiA i ERC "per un retorn íntegre" dels documents catalans espoliats i dipositats a Salamanca, es va aprovar en el Ple d'aquest mes de novembre per unanimitat.\nLa proposta diu així:\n"Abans de final d'any, i segons una proposició no de llei del Congrés de Diputats aprovada el 18 de maig de 2004, el Govern espanyol ha de prendre una determinació sobre la destinació que ha de donar als documents i d'altres materials espoliats pel dictador Franco a persones i entitats públiques i privades de tota classe al nostre país €incloent-hi molts ajuntaments catalans i valencians€ i actualment dipositats a l'Archivo General de la Guerra Civil, de Salamanca.\nDonat que aquests documents són un bé inalienable del poble català/valencià;\nDonat que les orientacions d'UNESCO recomanen el retorn al seu lloc de procedència de béns i documents incautats o desplaçats en temps de conflicte o guerra;\nDonat que els arxius catalans espoliats tenien €i tenen€ la seva pròpia i inalienable Unitat d'Arxiu;\nDonada la necessitat de tot poble de conservar el seu patrimoni històric i de recuperar la seva memòria històrica;\nDonat que hi ha una Comissió de la Dignitat que fa molt de temps que treballa perquè es repari amb justícia aquesta situació històrica,\nDonat que en el Ple municipal celebrat el 12 de setembre de 2002, els grups municipals Socialista, d'Iniciativa per Catalunya-Verds i de Convergència i Unió, a proposta del darrer, van aprovar una proposta de resolució per a l'adhesió de l'Ajuntament de Mataró a la Declaració pel retorn dels "Papers de Salamanca" promoguda per la Comissió per la Dignitat i per a que s'acomplís l'Acord del Consell de Ministres del Govern espanyol (15 de març de 1995) de retornar a Catalunya els fons documentals confiscats durant la Guerra Civil. Alhora que manifestava el rebuig a l'exposició "Propaganda en Guerra" de Salamanca on s'utilitzaven els fons documentals confiscats al poble català i a l'acord adoptat pel Patronat de l'"Archivo de Salamanca", presidit per la que a les hores era ministre de cultura, Sra. Pilar del Castillo, pel qual es decidí refusar el retorn de cap paper a Catalunya i es donà per tancada la qüestió.\nÉs per tot això que, els grups municipals sotasignants, proposen l'adopció dels següents:\n1. Expressar el seu suport a l'entitat "Comissió de la Dignitat" en la seva reivindicació de resoldre el contenciós plantejat amb la restitució dels materials dipositats a Salamanca i a l'Operació Retorn.\n2. Demanar al Govern espanyol el retorn íntegre de tots els documents i d'altres materials espoliats per la DERD (Delegación del Estado para la Recuperación de Documentos) i d'altres organismes els anys 1938 i 1939 al nostre país i retinguts avui a l'Arxiu de Salamanca.\n3. Expressar el seu suport a tots aquells ajuntaments i altres entitats i particulars que lluiten pel retorn dels seus arxius.\n4. Comunicar aquest acord a totes les entitats municipalistes, al Parlament de Catalunya, a les Corts Valencianes i a la Comissió de la Dignitat.


L’Alt Urgell se suma a la commemoració del Dia Internacional de l’Orgull LGBTI — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L’Alt Urgell se suma a la commemoració del Dia Internacional de l’Orgull LGBTI\nLa barana del Pont de la Palanca amb els colors de l'arc de Sant Martí\nL’Alt Urgell s'ha sumat a la commemoració del Dia Internacional de l’Orgull LGBTI, que tindrà lloc aquest diumenge, 28 de juny, i la barana del pont de la Palanca de la Seu s’ha pintat simbòlicament amb els colors de l’arc de sant Martí.\nL'Ajuntament de la Seu d’Urgell s'ha afegit d'aquesta manera a la proposta de la Xarxa SAI LGBTI del territori de Catalunya. Així mateix, el consistori urgellenc, el Consell Comarcal de l’Alt Urgell i el Consorci d’Atenció a les Persones de l’Alt Urgell s'han adherit al manifest “Un pas endavant cap a la diversitat LGBTI”, per fer efectiu el compromís amb els drets dels col·lectius i per la lluita contra les discriminacions per raó d'orientació sexual i d'identitat de gènere.\nDes de la comarca s'ha fet referència també al posicionament del Govern de la Generalitat, publicat al Diari Oficial de la Generalitat de Catalunya (DOGC Núm. 8163 - 26.6.2020 ACORD GOV/83/2020, de 23 de juny).\nEl 28 de juny és el Dia de l’Orgull Lesbià, Gai, Bisexual, Transsexual i Intersexual (LGBTI) en record dels anomenats fets d'Stonewall, als Estats Units, que van tenir lloc el 1969, ja fa més de 50 anys. Aquell dia, persones transsexuals i homosexuals per primer cop van dir prou a la discriminació a què havien estat sotmeses durant segles i va néixer el moviment d’alliberament LGBTI.


2014 desembre 31 archive at diari d'una aturada novella (ara ex-aturada)\nMolts propòsits, algunes fites i millors desitjos per al 2015\ndesembre 31st, 2014\nAixò és el que faig sempre: propòsits, com la majoria de gent (perdre pes, rutines diàries, estudis posposats…); em marco algunes fites, que ve a ser com un propòsit que ja no es pot posposar més, hahaha (he de dir que normalment l’aconsegueixo). I sobretot, molts i molts desitjos, que ja no depenen de mi per a que es compleixin.\nUs proposo una cosa. Jo us explicaré avui els que tinc més clars que vull aconseguir, i cada setmana comentaré si he fet alguna cosa per avançar. Serà una manera d’esforçar-me més per assolir-los. Em podeu renyar, aconsellar, recomanar…\nI si goseu, i em voleu explicar els vostres propòsits, també pot ser una manera per vosaltres d’esforçar-vos. Se’m dóna bé planificar, preparar rutines setmanals, treure temps per fer coses. Si algú ho necessita, que m’ho expliqui, alguna cosa sortirà de tot plegat.\nEl meu primer etern propòsit, perdre pes. Ho vaig aconseguint, però molt lentament. M’agradaria perdre 3 kg, no és molt, però em costa de perdre, perquè no vull fer una dieta estricta, vull menjar “normal”, que dic jo, mirant una mica. He d’aconseguir reduir la quantitat de menjar per àpat. Estic a 60. Vull arribar a 57.\nSegon propòsit: aprovar la segona part del curs que estic estudiant. Una meitat va ser al 2014, em queda l’altra meitat. El que més em costa és trobar moments per estudiar, perquè arribo molt cansada a casa. 3 hores setmanals és una quantitat raonable per dedicar-hi.\nTercer propòsit: tornar a la rutina del gim, 2 hores setmanals, que fa un mes que no hi vaig, per culpa de la feina. Penso que no em costarà gaire, una vegada torni a l’horari normal, d’aconseguir.\nEl quart propòsit es trobar temps per als meus fills. La feina i les aficions fan que aquest darrer trimestre els hagi oblidat una mica. He d’estar més per ells, ara que ells encara estan a casa i els agrada estar amb mi. He de donar unes quantes voltes a com organitzar el poc temps que la feina em deixa.\nEl cinquè i últim és el més difícil per a mi: he d’aconseguir millorar la meva actitud cap al fill d’en Pep. Em fa estar de mal humor, el seu nerviosisme em desestabilitza, no li ric mai les gràcies quan a la resta de gent els diverteix. He de trobar-li virtuts, que segur que les té, treure importància a tot el que no m’agrada d’ell.\nI prou, que ja són molts! M’ajudareu, oi?\nQue tingueu una mooooolt bona entrada d’any. Els meus millors desitjos per vosaltres!


FALLES/ La silenciosa Cremá de la falla de l’Ajuntament – Tot Alzira Actualitat\nHome ACTUALITAT FALLES/ La silenciosa Cremá de la falla de l’Ajuntament\nFALLES/ La silenciosa Cremá de la falla de l’Ajuntament\nAquest dilluns 16 de març passarà a la història. A la història de les Falles i a la memòria col·lectiva de les valencianes i dels valencians. Amb una plaça buida, només amb la presència dels efectius de la Policia i dels Bombers, va tindre lloc la Cremà de (part de) la falla municipal 2020. Amb un lema que ja s’ha convertit en un símbol de lluita i de solidaritat fallera, «Açò també passarà», les flames engolien la fusta de l’obra de Manolo Martín, José Ramón Espuig i el dissenyador Escif.\nEn unes circumstàncies excepcionals, amb l’Estat d’alarma decretat pel Govern i després de l’ajornament de les festes de les Falles per l’emergència sanitària a causa del COVID-19, la ciutadania valenciana contemplava des de les seues cases un dels moments més emocionants de la setmana fallera.\nLes flames han cremat part del monument de la falla municipal 2020. La figura central, una dona meditadora amb la firma artística d’Escif, s’ha reivindicat com un símbol d’esperança de les Falles 2020, fins al punt que el cap s’ha salvat del foc fins la celebració de les Falles en juliol.\nLa falla municipal es va consumir en vora cinc minuts. «Açò també passarà» era el lema que tenia i enguany tot ha passat i encara ha de passar. El cos central del monument, sense cap, ja és història. Va desaparéixer davant dels artistes fallers, Manolo Martín J. R. Espuig i Escif. Només el cap de la dona, cobert amb una mascareta, s’ha salvat de la cremà.\nFont i Fotografies: JCF i Ajuntament de València\ntags: ACTUALITAT coronavirus crema FESTES\nprevious Confeccionan mascarillas para frenar el coronavirus\nnext SOCIETAT/ L'Ajuntament de Sueca demana a la ciutadania que complisca amb les normes


A la Plaça Blanquerna (BCN) de 10h a 20h El Flea és el mercat vintage i second hand més gran de Barcelona i està situat al costat de Les Rambles, davant del Museu Marítim. Vine a passejar i a trobar aquest vestit que et costarà quatre duros i que vas a portar tota la temporada, aquest vinil que feia anys que buscaves o una càmera de fotos antiga. Vine a la recerca del tresor … [Read more...] about El Flea: Second Hand Social. Diumenge 9 de setembre (Barcelona)\nAl Museu del Disseny (BCN) a les 18h. Entrada gratuïta fins a completar aforament. Imprescindible confirmació prèvia a info@barcelonafashionfilmfestival.net El Museu del Disseny acull la Gala final de la primera edició del Movistar Barcelona Fashion Film Festival, l’únic festival de fashion films de la ciutat, i el primer que fa especial atenció als talents emergents de la … [Read more...] about Movistar Barcelona Fashion Film Festival. Dijous 5 d’octubre


El Kastanya.cat culminarà amb un concert a la sala Cotton de Lleida\nVersió Accelerated Mobile Page d'aquest document: El Kastanya.cat culminarà amb un concert a la sala Cotton de Lleida\nAquesta iniciativa per fomentar l'ús de la llengua catalana i occitana començarà a partir de les 17.00 hores del diumenge 27 de novembre.\nPublicat el 24/11/2016 a les 12:25 per agendaconcerts\nImatge: Alidé Sans, al seu videoclip 'Tèrra'.\nEl Kastanya.cat, iniciativa per fomentar l'ús de la llengua catalana i occitana en l'àmbit de la música, culminarà amb un concert el pròxim diumenge 27 de novembre a partir de les 17.00 hores a la sala Cotton Club de Lleida.\nL'esdeveniment no té un caràcter competitiu i hi poden participar grups i músics de qualsevol estil musical. En total pujaran a l'escenari 18 grups o solistes. El concert s'enregistrarà i s'emetrà a Lleida Televisió.\n- Alidé Sans, de Betrèn (soul, reggae, rumba...)\n- Boxets, de Terrassa i La Pobla de Segur (rock)\n- Cesc Gil, de Badalona (cantautor pop)\n- Cor del Centre de Rehabilitació de la Veu, de Lleida (pop coral)\n- Coral Llum de Veus, de Lleida (pop i rock corals)\n- Corau Margalida, de Bossòst (pop, bolero, havaneres...)\n- Des'Acords, de Lleida, Almenar i Vilanova de Segrià (rock)\n- Els Bons Homes, de Lleida (folk i música tradicional)\n- JoKB, d'Igualada (fusió i mestissatge)\n- La Ruta de les Estrelles, de Lleida (folk i música tradicional)\n- Lo Martí de Térmens, de Térmens (cantautor pop)\n- Lucia Mas, de Betren (pop, música tradicional, boleros...)\n- Martina & Nadine, de Vilanova i Benavent de Segrià (pop)\n- Oriol Casals, de Barcelona (cantautor pop i rock)\n- Problemes Tècnics, de Lleida (pop i rock)\n- Quòrum, de Barcelona (pop i rock)\n- Ricard Arias, de Rosselló (folk i country)\n- Singatalla, de Sort (pop i rock)\nParticiparan 18 grups o solistes


L'exposició 'Transgressores - Transgresoras' reivindica l'apoderament de la dona a banda i banda de l'Atlàntic - Sala de premsa. Generalitat de Catalunya\nL'exposició 'Transgressores - Transgresoras'...\nL'exposició 'Transgressores - Transgresoras' reivindica l'apoderament de la dona a banda i banda de l'Atlàntic\nLa inauguració serà avui a les 19 h a la seu del Memorial Democràtic\nPanells de la mostra amb algunes de les protagonistes\nDones que van trencar els tòpics i els costums de l’època. Dones que es van fer un lloc en un món marcadament masculí. Dones, en definitiva, que van transgredir l’ordre establert i van ser llavor del feminisme actual. La nova exposició del Memorial Democràtic fa una mirada retrospectiva a la primera meitat del segle XX per recuperar la memòria de 16 dones que van deixar empremta i es van obrir pas en una societat amb grans dèficits d’igualtat de gènere.\nA través de fotos i retalls de les seves biografies es fa un recorregut per la vida de 8 dones de l’estat espanyol i 8 homònimes de l’Uruguai, pioneres en diferents àmbits, que van contribuir amb el seu coneixement a avançar cap a una societat més igualitària. L’exposició també inclou tres mapes del món que expliquen l’evolució del dret al sufragi femení des de 1893 fins als nostres dies i n’il·lustren amb fotografies el període dels anys vint i trenta a Catalunya i l’Uruguai.\nLa mostra recupera l’aportació històrica de dones com Carme Karr o Francesca Bonnemaison, fermes defensores de la participació de les dones a la vida pública a través del sufragi femení; l’escriptora i periodista Aurora Bertrana, que va col·laborar des de l’exili amb la resistència francesa en la lluita contra el nazisme; l’anarcosindicalista Frederica Montseny, primera dona en ocupar un ministeri; l’escriptora i periodista Rosa Maria Arquimbau o la mestra i política Natividad Yarza, primera alcaldessa a Catalunya i a Espanya. També hi ha un lloc important per a Clara Campoamor i Victoria Kent, dues advocades i polítiques que van ser diputades a les Corts, abans fins i tot que les dones aconseguissin el dret a vot l’octubre de 1931.\nDe l’altra banda de l’oceà, la mostra projecta el llegat de dones que van tenir un paper molt important en l’àmbit de la política, com Alba Roballo Verón, primera dona en ocupar un ministeri a l’Uruguai i Amèrica Llatina, Julia Arévalo Suárez, primera senadora comunista de Llatinoamèrica, i la sindicalista María Collazo. Altres dones amb presència a l’exposició són Petrona Viera Garino i Amalia Polleri Carrió, que van destacar en el camp de les arts plàstiques, Enriqueta Compte i Riqué, mestra, pedagoga i fundadora de la primera guarderia pública d’Amèrica Llatina, María Eugenia Vaz Ferreira Ribeiro, poetessa, compositora i dramaturga, i Paulina Luisi Janicki, primera doctora en medicina i cirurgia a l’Uruguai.\nL’exposició està organitzada conjuntament pel Memorial Democràtic i el Consolat de l’Uruguai, i la inauguració tindrà lloc avui, a les 19 h, a càrrec del director del Memorial, Plàcid Garcia-Planas, i de la cònsol general de l’Uruguai a Barcelona, Noelia Martínez Franchi La secretària general del Departament de Justícia, Patrícia Gomà, en farà la cloenda. A continuació hi haurà una taula de diàleg amb Graciela Sapriza, historiadora uruguaiana i una de les veus feministes més potents al seu país, i els dos comissaris de la mostra, Sylvia Roig Abelenda i Josep Lluís Martín Berbois.\nEs podrà visitar a la seu del Memorial fins al dia 11 de novembre i després viatjarà a l’Uruguai.\nUn espai per a la memòria i la reconciliació\nEl Memorial Democràtic, que depèn del Departament de Justícia, és un centre d'activitats de commemoració, difusió, formació, assessorament i participació social relatives al coneixement del període de la Segona República, la Guerra Civil, la repressió franquista, l'exili, la deportació, els moviments antifranquistes i de la transició cap a la democràcia. La recuperació i la divulgació del paper de les dones en el patrimoni democràtic forma part també de les funcions que té encomanades.\nPanell de l'exposició\nRetrats de les protagonistes\nMapes del sufragi femení


Precisament l'ús terapèutic del cannabidiol (CBD), un dels components del cànnabis, ha estat un dels paraigües emprats per les grans empreses del sector per donar el salt cap al cultiu i comercialització general un cop legalitzat el consum. Encara que Uruguai ja va legalitzar el consum de marihuana al 2013, ha estat el Canadà qui ha revelat el potencial econòmic que amaga la regulació del cànnabis. En un context de recessió i contracció del mercat, alguns analistes ja qualifiquen aquest negoci com el més important des de l'aparició d'Amazon, denominat col•loquialment com el "or verd".\nPer tot això, i perquè tenim memòria, des del Sindicat d'Estudiants i Esquerra Revolucionària estem en contra del consum de drogues i de la seva legalització. No es tracta, com ens intenten vendre, d'una decisió individual, sinó d'una qüestió col·lectiva i de classe. És a dir, del paper que el seu consum juga en la societat, a qui beneficia i a qui perjudica. Sota aquest sistema, el mateix que mata el planeta, o condemna a milers de joves a la precarietat, on moltes vegades fumar-se un porro és una forma d'evasió per a suportar la pressió a què som sotmesos, el consum es converteix en l'arma perfecta per a atomitzar als sectors més combatius, per a evitar que pensin i lluitin. Es tracta de comprendre políticament el paper que juguen les drogues, i la necessitat d'organitzar-se per a lluitar, i per a acabar amb un sistema caduc que ens enverina i ens condemna a la barbàrie.


Cicle de cinema Química i Cel·luloide\nOn es celebra Residencia d'Investigadors\nCarrer Hospital, 64, 08001, Barcelona\nPonents - Júlia Borràs (IRI-CSIC-UPC) i Josep Puyol-Gruart (IIIA-CSIC)\nLa Residència d'Investigadors i la Delegació del CSIC a Catalunya celebren el 150 Aniversari de la Taula Periòdica amb un cicle sobre cinema i ciència. Dues projeccions tindran lloc durant la setmana de la ciència: Wall-E (8 de novembre) i Her (15 de novembre), i inclouran una introducció a càrrec d'un científic expert del CSIC i un col·loqui posterior amb el públic.\nTotes les sessions són gratuïtes i obertes al públic. Les pel·lícules es projectaran a les 18: 00h de la tarda a la Residència d'Investigadors, situada al Carrer Hospital, 64 de Barcelona.\nEl llargmetratge més familiar del cicle, Wall-E (Andrew Stanton, 2008), es podrà veure el divendres 8 de novembre. Sobre robòtica i intel·ligència artificial parlarà Júlia Borràs, investigadora Ramón y Cajal a l'Institut de Robòtica i Informàtica Industrial (IRI-CSIC-UPC).\nEl cicle conclourà el divendres 15 de novembre. Es projectarà la reeixida pel·lícula Her (Spike Jonze, 2013), que tracta la complexa relació entre un ésser humà i un dispositiu electrònic. Josep Puyol-Gruart, de l'Institut d'Investigació en Intel·ligència Artificial (IIIA-CSIC), introduirà el llargmetratge i parlarà sobre el paper de la intel·ligència artificial en les nostres vides.\nEls col·loquis del cicle es podran també seguir a Twitter amb el hashtag #celuloideAITP.


La Casa d'Alba treu a la llum per primer cop la seva col·lecció d'art\n158 obres de Ticià, De Ribera, Goya o Chagall es podran veure en una exposició al Palau de Cibeles de Madrid\nARA / EFE Madrid 14/09/2012 18:05\nLa casa ducal d'Alba té en propietat quadres de Ticià, Rubens, Fra Angelico o Goya, i a partir del proper mes de desembre els podrà veure el gran públic, ja que s'exhibiran al Palau de Cibeles de Madrid, dins de l'exposició que vol donar a conèixer la valuosa col·lecció artística acumulada al llarg de cinc segles per la Casa d'Alba. 'El llegat de la Casa d'Alba' mostrarà, de desembre a gener, un total de 158 obres, algunes de les quals mai han sigut exposades.\nEntre altres obres, els visitants podran veure la taula del Renaixement italià 'La Verge de la magrana', de Fra Angelico, una obra encara mai exposada pel fet de ser molt fràgil. El 'Retrat del Gran Duc' de Ticià, 'La crucifixió' d'El Greco, el 'Paisatge amb fortí' de José de Ribera, 'La duquessa d'Alba de blanc' de Francisco de Goya o 'Le bouquet devant la fenêtre' de Chagall són altres obres que el públic podrà observar. Normalment aquests quadres es troben al Palau de Líria a Madrid o al Palau de Monterrey a Salamanca.\nJuntament amb l'obra artística, s'exposarà patrimoni de valor de la família ducal, com vestuari antic de reis espanyols, correspondència i llibres antics, o cartes autògrafes de Cristòfol Colom. El vicepresident de la Fundació Casa d'Alba i fill gran de la duquessa d'Alba, Carlos Fitz-James Stuart, ha sigut el responsable de presentar una exposició que s'articula a través de la tasca de mecenatge i la importància històrica del llinatge.


Se suspèn la 31a Mostra Igualada\nIgualada, dijous 12 de març del 2020 · La Mostra Igualada, seguint les mesures adoptades per part de l’Ajuntament d’Igualada i de les autoritats sanitàries de la Generalitat de Catalunya, anuncia la suspensió de la 31a edició, que s’havia de celebrar del 26 al 29 de març, com a mesura de prevenció per evitar la propagació del Coronavirus.\nL’organització de la Mostra Igualada es posarà en contacte amb totes les companyies i professionals acreditats. Igualment, retornarà l’import de totes les entrades ja adquirides. Per a més informació es pot consultar el web de la Mostra www.mostraigualada.cat.\nPodeu consultar la política de protecció de dades al web www.seu-e.cat/web/igualada\nVols deixar de rebre aquesta informació?.\nDesubscriu-te o actualitza les teves preferències aquí


Tarta de poma i llimona – La cuina de casa\nFa un parell de setmanes va ser l’aniversari de la meva mare. Per celebrar-ho va organitzar un dinar amb la família de Vic i li vaig fer aquest pastís perquè el portés de postres:\nÉs un pastís de textura suau i cremosa, refrescant gràcies a la llimona, i amb el gust de la poma molt subtil. Tinc ganes de provar-lo amb una altra fruita més gustosa, com ara el plàtan o el mango, encara ha de quedar més bo!\nPer aconseguir una pasta brisa que es mantingui cruixent fins el moment de menjar, us aconsello un truc ben senzill: amb l’ajut d’un pinzell, pintar tot l’interior amb xocolata blanca fosa. La xocolata evita que la pasta brisa agafi humitat amb el farcit i es manté cruixent com una galeta. Proveu-ho que funciona de veritat 😉\n• 2 pomes grosses\nCobrir la base d’un motlle de tarta amb la pasta brisa. Coure-la al forn a 190º fins que sigui ben daurada (posar un pes a dins per evitar que s’infli). Deixar refredar.\nFondre la xocolata al microones a baixa potència vigilant que no es cremi. Amb un pinzell, pintar de xocolata tota la base de pasta brisa, així evitem que es remulli. Reservar.\nPelar i trossejar les pomes. Posar-les en un bol amb la mantega i 50g de sucre. Coure-ho al microones uns 8 minuts fins que siguin ben toves. Triturar i reservar.\nDissoldre la gelatina amb l’aigua i escalfar-la al microones fins que es fongui la gelatina. Barrejar-la amb el puré de poma. Deixar refredar fins a temperatura ambient.\nSemi muntar la nata amb el sucre restant. Incorpora-la suaument a la mescla anterior. Abocar la barreja sobre la base i reservar a la nevera fins que qualli.\nDecorar i servir ben fresquet.\n55 comentaris a “Tarta de poma i llimona”\n29 de maig de 2012 a les 6:20 am\nOstres Gemma quin pastís, me’l puc imaginar i tot!! uff…ta mare estaria encantada de la vida. Felicita-la! El farcit genial, que la llimona m’encanta, ara el truquet de la xocolata blanca és un descobriment, no en tenia ni idea! merci per compartir-ho!! petons\n29 de maig de 2012 a les 7:03 am\nUn pastís ideal per quan ja comença a apretar la calor, moltes felicitats per la part que et toca\n29 de maig de 2012 a les 7:25 am\nM’agrada el truc de la xocolata.\n29 de maig de 2012 a les 7:46 am\nUn pastís refrescant i boníssim, Gemma. M’apunto això de la xocolata flanca per folrar el fons, m’ha semblat un truc genial. De fet, els gelats comercials de “cucurutxo” ja ho fan així perquè no s’estovi la galeta, no? Se les pensen totes… he he. Petonet!\n29 de maig de 2012 a les 8:33 am\nGemma, moltes felicitats per la teva mare de part nostre!!!!!\nAquest pastis amb la poma i llimona, de ser molt bo i no gaire dolç com a mi m’agrada, queda anotat amb el teu permís.\nAquest truc de la xocolata també queda anotat.\n29 de maig de 2012 a les 8:46 am\nque bo!! la combinació ha de ser boníssima i a sobre hi ha una mica de xocolata blanca!!!\n29 de maig de 2012 a les 8:59 am\nJo tambe en faig un de llimona i poma, pero es molt diferent. Quina gràcia! Una altre manera de fer-ho…\nDonc fe de que el truquet del xocolata va molt bé!!\nFelicitats a la teva mare…\n29 de maig de 2012 a les 9:26 am\nBon pastis per una celebració tan familiar.\nI amb la massa cruixent!!\n29 de maig de 2012 a les 9:27 am\nM’agrada la combinació amb poma no ho he provat de fer mai però el faré així el proper cop i això que has fet amb la xocolata és molt interessant.\n29 de maig de 2012 a les 9:30 am\nAquestes tartes amb llimona m’encantan, es nota la cremositat i té un aspecte genial! moltes gràcies pel truquillo de la pasta brisa ^^\nPetonets des de l’illa : )\n29 de maig de 2012 a les 9:40 am\nUna recepta boníssima!!!!!!!!!!!\n29 de maig de 2012 a les 10:08 am\napaaaa que bonic i sobretot que bo hauria d’estar. Aquests tipus de pastissos són els que m’agraden. Prenc nota del truc de la xocolata blanca a la pasta brisa, que sempre és un detall important que la brisa quedi cruixent.\n29 de maig de 2012 a les 10:30 am\nFelicitats a la teva mami!!! m’apunto el truc!!! jo el que faig és pintar-ho amb clara batuda pq tb impermeabilitza!\ni el pastís una pinta excel.lent!!\n29 de maig de 2012 a les 10:33 am\nHa d’estar molt bo, i el truc de la xocolata me l’apunto que segur que el faig servir.\n29 de maig de 2012 a les 11:55 am\nMe gusta la tartita y la presentación ni te cuento.\n29 de maig de 2012 a les 12:24 pm\ncaram, que bona i que fresqueta.\nAh! i gràcies pel truqiet de la xocolata blanca!\n29 de maig de 2012 a les 3:27 pm\nRoser, l’he tornat a fer amb plàtan i maduixa i també queda molt bo 😉\nEster, ara que comença la calor, aquests pastissos frescs i àcids són els que vénen més de gust, oi?\nReme i Núria, és un bon truc 😉\nMarina, tens raó, de fet a les tulipes de galeta també les pinto amb xocolata abans de posar-hi el gelat 😉\nSion, és el pastís ideal pels poc llaminers, té el punt just de dolçor.\nLídia, trobo que lapoma es notava poc, amb altres fruites més potents encara ha de quedar millor.\nGEMMA, és que la combinació de poma i llimona no falla mai, són dos gustos que agraden gairebé a tothom 🙂\nDolorss, odio les pastes brises que no queden cruixents, o a vegades fins i tot crues… Amb aquest truquet sempre queden bé 🙂\n29 de maig de 2012 a les 3:30 pm\nNo saps tu la i·lusió que m’ha fet: no porta ous i porta tots aquells ingredients que poden consumir els meus fills (la gelatina de llimona no té proteïna!!). Així que segur que el faig i amb el teu permís el publicaré i tot! Petonets Gemma!\nNúria, si el proves ja m’ho diràs, segur que triomfa, je je je…\nPatricia, amb lanata muntada queda un farcit molt cremós i lleuger. A mi també m’agraden molt!\nCarme, M’alegro que t’agradi.\nEva, la clara la poses abans o després d’anar al forn???? Uau, no havia sentit mai aquest truc, el provaré! Perquè a vegades no interessa posar xocolata, i la clara en canvi és neutre…\nCris, Silvia i DOlça, m’alegro que us agradi, la veritat és que és fàcil i molt bo!\n29 de maig de 2012 a les 3:31 pm\nMontse, ens hem creuat els comentaris 🙂\nOstres, de veriat que la gelatinade llimona no porta proteïna???? Doncs de què està feta??? No ho sabia pas! Ja estaré atenta al teu blog 😉\n29 de maig de 2012 a les 3:44 pm\nQuina bona idea això de la xocolata blanca! aquest cap de setmana vaig fer un desastre amb les noves xocolates de la nestlé postres… no les deuria fondre bé, perquè va quedar com una pasta amb “grumolls”. Sort que encara en queda, ho seguiré intentant! El pastís de poma m’encanta, i el de llimona també, així que aquest segur que m’agradaria, fa molt bona pinta 😉 una abraçada!!\n29 de maig de 2012 a les 3:59 pm\nQuina pastis tan bó !! Fresquet ha de ser bonissim.\n29 de maig de 2012 a les 4:09 pm\naquest pastís ha de ser boníssim!!! no coneixia el truc de la xocolata, gràcies per compartir-lo\n29 de maig de 2012 a les 4:26 pm\nQuina tartaleta més maca, Gemma. Bé, la teva mare no es sorpendrería pas per portar-li unes postres tan bones, amb la bona ma que tens per la cuina!!! I es que es veu preciosa i maquíssssssssima…. ET FELICITO!!\n29 de maig de 2012 a les 4:41 pm\nHa d’estar boníssim!! Si li faig a l’Andy estarà encantat ja que tot el que porta llimona li agrada molt. I la presentació, com sempre, preciosa! La teva mare devia estar molt contenta, no és per menys.\n29 de maig de 2012 a les 6:26 pm\nMolt bon pastís per celebrar l’aniversari de una mare, te una pinta bonissima.\n29 de maig de 2012 a les 6:28 pm\nQuin bon truc el de la xocolata per conservar la masa cruixent.\nHa de estar molt bona, clar que ja me l’estic imaginant amb mango o sense fruita també ha de estar molt bona.\n29 de maig de 2012 a les 6:43 pm\nuna combinació molt saborosa i refescant.. ah!.. i el “truqui”…. fantàstic!!\n29 de maig de 2012 a les 8:04 pm\nVaja, per fi he esbrinat què és??? Jo sabia que el cucurutxos, tal com ha dit la Marina, porten una capa protectora perquè no s´estovin…i voilà!Felicitats per la tarta i a la teva mare.\n29 de maig de 2012 a les 8:56 pm\nPer favor, que bo!A més de com ho has deixat de bonic.\nEres única per a fer estos pastissos,et queden sempre de meravella.\n29 de maig de 2012 a les 10:17 pm\nUna tarta fresqueta i boníssima. Genial el truc de la xocolata per no estovar la massa brisa.\n29 de maig de 2012 a les 10:28 pm\nOStres!! quina bona pinta que té!! i el truc de la xocolata blanca m’ha encantat!! segur que l’utilitzo més d’una vegada!!\n29 de maig de 2012 a les 10:36 pm\nFantastico tambien esta tarta y el truco del chocolate funciona yo hace mucho tiempo que lo aplico pero siempre lo habia hecho con chocolate negro,probare el blanco que ahora ya lo pillo mas facil en el super.\nPor cierto con estos ingredientes que sale para 4 personas?\nfins dijous a caprabo\n29 de maig de 2012 a les 11:17 pm\nMuy rica, seguro Me apunto el truco de la capa de chocolate.. Bss\n29 de maig de 2012 a les 11:47 pm\nQuina preciositat de tartaletes… a més tenen la teva firma…no sé què fas ben bé a les presentacions que tot i ser molt diferents només veure la foto se sap que tú ets al darrera!.Fines i precioses a la vista!Una abraçada, guapa!\n30 de maig de 2012 a les 1:03 am\nQuina combinació, molt atraient, i refrescant! Gràcies per regalar-nos una nova recepta Gemma\n30 de maig de 2012 a les 8:30 am\nBet, pel què expliques sembla que s’hagi cremat la xocolata…Com la vas fondre? Jo ho faig al microones a baixa potència i amb tandes de mig minut. Quan veus que només queden petites trossets per fondre, la treus i que s’acabi de fondre amb la pròpia escalfor residual.\nQuima i Eva, fresquet es posa divinament!\nTintanii, m’encanta fer pastissos pels aniversaris familiars, tota la meva família ja sap que en aquestes ocasions poden comptar amb mi, je je je…\nEva, si el fas segur que triomfes, a l’Andy li encantarà perquè el gust que predomina és el de la llimona sobre el de la poma 😉\nMaria Dolores, me mare va estar molt contenta 🙂\nANABDN, ja l’he provat amb plàtan i ens ha agradat molt. I penso que amb mango també ha de quedar molt bo, han de ser fruites que tinguin un gust potent.\nAlfons, ara a l’estiu aquests pastissos refrescants són els que vénen més de gust, oi?\n30 de maig de 2012 a les 8:36 am\nCRISTINAT, el truquet de la xocolata no falla, als cucurutxus i a les tuipes de gelats funciona igual. Prova-ho que va molt bé 😉\nMesilda, la presentació també és important, oi? que també mengem pels ulls, je je je… A més, l’aniversari de la mare sempre és un dia molt especial 😉\nBelen i Laura, m’alegro que us agradi el pastís i el truco de la xocolata, proveu-lo que va molt bé!\nMiquel, jo ho faig amb xocolata blanca perquè és més neutre, la xocolata negra dóna més gust. I ara que tenim la Nestlé blanca al super, problema solucionat 😉 De fet, les pastisseries es fa servir mantega de cacau… Amb les quantitats de la recepta surt per unes 8 persones, tot depèn de la mida dels talls 😉\nDolores, un truc a tenir en compte 😉\nMercè, és que sempre faig servir el mateix plat, je je je… I els recursos de presentacions també els vaig repetint, per això ja et sonen tant 🙂\nNúria, a veure si la proves!\n30 de maig de 2012 a les 11:56 am\nPrimer que res Felicitar la teva mare!!! i després a tu per aquest pastís que li vas preparar! és veu deliciós i delicat1 digne pera una ocasió especial! Felicitats!!!\n30 de maig de 2012 a les 12:35 pm\nGemma, felicitats a la teva mare i a tu per aquest pastís tan delicat i segur que boníssim!\nJo el truc de la xocolata també el faig servir, però quan no vull que s’hi noti el gust, la pinto amb una clara d’ou, l’enforno un parell de minuts més i voilà!\n30 de maig de 2012 a les 3:49 pm\nBoníssim!!! quina gran idea pinta l’interior de xocolata, ho provaré….\n30 de maig de 2012 a les 6:18 pm\nJa ho crec que funciona! boníssim, boníssim! i quina presentació, Gemma! t’ha quedat preciós i deliciós, com sempre!\n30 de maig de 2012 a les 7:12 pm\nT’ha quedat maquíssim, ara que aquest mes tinc que fer algun pastis, he pres nota d’aquesta recepta, encara que no trobo en els super de casa la xocolata blanca. Felicitats a la mare\n30 de maig de 2012 a les 8:31 pm\nM’encanten aquests tipus de pastissos de llimona per acabar un àpat. Són molt refrescants i tothom li agraden!\n31 de maig de 2012 a les 12:44 am\nHola Gemma! la vaig fondre en un cassó amb el foc molt fluixet perquè allà on estava no tenia microones (normalment és el que faig servir) crec que per fer-ho així l’hauria d’haver fet al bany maria oi? gràcies guapa!\n31 de maig de 2012 a les 8:04 am\nTeresa, l’ocasió es mereixia un pastís especial, oi? 🙂\nMercè, l’Eva del Cullerot Festuc m’ha explicat el mateix truc de la clara, no el coneixia! De veritat que funciona?? Ho provaré, perquè com tu diu és molt més neute que la xocolata blanca 😉\nCatieu, ja veus que encara hi ha un altre truc, pintar ll’interior amb clara d’ou. S’ha de provar!\nPol, era bo, oi? 😉\nM Angels, la xocolata blanca Nestlé ara ja està gairebé a tots els supers, jo tinc un Sorli al costat de casa i la tenen.\nMiquel, també són els meus preferits, lleugers i refrescants passen divinament!\nBet, segur que va ser això! Si ho fas al foc s’ha de fer al bany maria, pensa que la xocolata blanca es crema als 45º… Al foc directament li vas donar molta més temperatura! Jo també prefereixo el microones 😉\n31 de maig de 2012 a les 8:52 am\nMolt bona idea això de la xocolata blanca! Aquesta l’hem de provar, a veure quan fas aquestes que dius amb fruites més gustoses i després triem quina fem! 😛 Un petonet, guapa\n1 de juny de 2012 a les 8:53 pm\nUna molt bona idea, tinc sant i aniversari aquest mes de la mare em el teu permís prenc nota de la recepta. La llimona un toc de frescor. M’ha agradat:)) Ja et diré com queda. Pintar de xocolata tota la base de pasta brisa és molt bona tècnica:))\nmoltes felicitats a la teva mare!!\n2 de juny de 2012 a les 1:36 am\nMolt bona feina Gemma !!!\n3 de juny de 2012 a les 8:20 pm\nMoltes felicitats a l teva mare! Em sembla un pastís molt bo i apropiat per acabar un bona àpat. T’ agraeixo el truquet de la xocolata blanca. Segur que funciona molt bé.\n3 de juny de 2012 a les 8:35 pm\nOhhh què bo!!!i és brutal el consell per què la pasta brisa es mantingui cruixent!!!!felicitats!!\n5 de juny de 2012 a les 10:32 am\nUn truc molt interessant, i si de pas no gastem tota la xocolata, ens podem pinzellar la llengua 😉\n27 de març de 2013 a les 3:04 pm\nNo sé com fer-ho per contactar amb tu, així que t’escric aquí.\nTinc un dubte amb aquesta recepta. Dius que cal un sobre de gelatina de llimona, però la que jo tinc (Royal) diu que necessita 500 ml d’aigua per cada sobre!\nAixí que no sé què he de fer…\nEm pots dir exactament el pes de la gelatina que em cal, sisplau?\nEl vull fer demà, que és l’aniversari de la meva mare.\n27 de març de 2013 a les 4:45 pm\nHola Gemma, aquí és perfecte per aquesta pregunta 😉\nJa és correcte, un sobre de gelatina dels de 500ml d’aigua.\nPensa que hi ha les pomes, l’aigua i la nata, que tot és poc consistent. Necessites tota la gelatina perquè el pastís qualli prou com per poder tallar-lo bé sense que es trenqui.\nFes-lo unes quantes hores abans, perquè necessita 4 hores com a mínim perquè qualli, eh?\nSegur que a la teva mare li encantarà, jo també el vaig fer per l’aniversari de la meva mare 🙂


Obres al carrer de Sant Antoni per rebaixar la calçada de llamborda\t— Ajuntament de Vic\nSou aquí: Inici → Notícies → Obres al carrer de Sant Antoni per rebaixar la calçada de llamborda\nObres al carrer de Sant Antoni per rebaixar la calçada de llamborda\nL’actuació començarà el proper dilluns, 20 de febrer, , entre el carrer de Sant Sebastià i la plaça Santa Clara i es preveu que s’allarguin tres dies\nAfectació de les obres\nEl proper dilluns, 20 de febrer, començaran les obres al carrer Sant Antoni, entre el carrer Sant Sebastià i la plaça Santa Clara, promogudes per aquest Ajuntament i que consistiran en el rebaixament de la calçada de llamborda existent.\nPer poder realitzar les obres els vehicles dels aparcaments afectats hauran de sortir abans de les 8 del matí i no podran tornar a entrar fins les 6 de la tarda. Es concretarà el dia d’afectació de cadascun dels aparcaments al portal d’accés al pàrquing.\nEs preveu que la durada d’aquesta actuació sigui de tres dies, sempre i quan les condicions meteorològiques ho permetin, i aniran de les 8 del matí a les 6 de la tarda.\nMentre durin aquestes actuacions l’accés pel carrer de Sant Fidel es farà per la plaça Santa Clara de manera provisional.\nCom a veí afectat o comerç afectat per la proximitat de les obres, us demanem la vostra col·laboració en tot allò que pugui beneficiar la bona marxa dels treballs, així com la vostra comprensió per les possibles molèsties que us puguin ocasionar.


Resposta a un veí del Cogul\nActualitzada 15/01/2021 a les 10:02\nEl dia 13 vaig poder llegir en aquest diari la vostra carta de queixa en referència amb l’afectació que ha tingut al vostre municipi la nevada del cap de setmana passat i que ens ha impedit traslladar alumnes del Cogul, entre altres, als seus centres educatius.\nEn primer lloc, m’hauria agradat, com sempre he fet, poder parlar amb vós personalment, perquè m’agrada abordar els problemes directament, ja que, parlant, la gent s’entén. Però com que signeu com “un veí afectat”, no m’ha estat possible, per tant, ho he de fer a través del mateix mitjà que heu utilitzat. El consell comarcal de les Garrigues, que tinc l’honor de presidir, té unes competències delegades molt concretes que ha de desenvolupar.\nUna d’aquestes és el transport escolar, per tant, l’hem de gestionar de la millor manera possible, amb precaució i amb responsabilitat. En aquest sentit, us he d’informar que, des del mateix diumenge passat i durant tots els dies, s’ha anat parlant amb els ajuntaments afectats i amb els transportistes, i amb tota la informació que hem obtingut hem anat decidint. I per responsabilitat, no podíem enviar un servei de transport públic si amb això posàvem en perill la integritat de les persones usuàries i dels transportistes.\nAquesta és la responsabilitat del consell comarcal, perquè aquesta és la competència que tenim delegada. En canvi, no és competència ni responsabilitat del consell la neteja i el manteniment de les carreteres ni de les pistes municipals.\nTot i això, durant el dia 11 i el dia 12 vaig mantenir contactes amb la Diputació, amb la Subdelegació del Govern i amb la Generalitat de Catalunya per buscar-hi una solució. Tant de bo que poguéssim tenir la delegació de competències i els recursos suficients per poder gestionar-ho des del consell comarcal, però, ara com ara, les pistes municipals són competència municipal. Aprofito aquest punt per agrair a l’alcaldessa del Cogul i a tots els alcaldes i alcaldesses de les Garrigues la col·laboració mútua que hi ha hagut des de la nevada.\nDes del consell comarcal sempre hem traslladat la necessitat que algú ha de fer-se responsable de les pistes municipals, com aquesta del Cogul o la dels Torms, que hem d’utilitzar per al transport escolar a manca d’unes carreteres del tot necessàries i a hores d’ara inexistents. Tinc coneixement que tots els alcaldes i alcaldesses de la zona de les Garrigues Altes van traslladar aquesta situació al president de la Diputació de Lleida i al diputat de Carreteres i els van demanar que la Diputació assumís aquestes dues pistes municipals, les condicionés i es fes càrrec del manteniment, ja que són pistes municipals amb usos de carreteres comarcals.\nD’això, ja en fa prop d’un any i encara no n’han obtingut cap resposta. Puc afirmar que, des de la posició que ostento, seguiré treballant per aconseguir tenir unes vies del segle XXI, però us ben asseguro que, mentre la meva responsabilitat sigui el transport escolar, no dubtaré a suspendre’l si això suposa un risc, per molt petit que sigui, per a la integritat de qualsevol persona usuària. Salutacions.